Ερώτηση της Μ. Τζούφη για την ενίσχυση του θεσμού των σχολικών τροχονόμων - xenesglosses.eu\nΔευτέρα, 12/04/2021, 06:11\nHome / HEADER-NEWS / Ερώτηση της Μ. Τζούφη για την ενίσχυση του θεσμού των σχολικών τροχονόμων\n0Ενίσχυση ερώτηση θεσμού Σχολικών Τζούφη τροχονόμων\nΕρώτηση της Μ. Τζούφη για την ενίσχυση του θεσμού των σχολικών τροχονόμων\nΔημοσιεύτηκε: 12:18 μμ Δεκέμβριος 17th, 2019 0\nΤην αναβάθμιση και ενίσχυση του θεσμού των σχολικών τροχονόμων ζητούν 30 βουλευτές του ΣΥΡΙΖΑ, με επικεφαλής την αναπλ. τομεάρχη Παιδείας Μερόπη Τζούφη.\nΣύμφωνα με τους βουλευτές, ο θεσμός του σχολικού τροχονόμου είναι επιτυχημένος και απαραίτητος, εξασφαλίζοντας την ασφαλή μετάβαση και αποχώρηση των μαθητών από τα σχολεία. Όπως επισημαίνεται, οι σχολικοί τροχονόμοι εργάζονται εθελοντικά και λαμβάνουν αποζημίωση. Ωστόσο, δε διαθέτουν ασφαλιστική κάλυψη σε περιπτώσεις ατυχημάτων.\nΣτο πλαίσιο αυτό, οι βουλευτές του ΣΥΡΙΖΑ -απευθυνόμενοι προς τον υπουργό Εσωτερικών Τάκη Θεοδωρικάκο- ζητούν άμεσα μέτρα ενίσχυσης του θεσμού, καθώς και διασφάλιση της ασφαλιστικής κάλυψης των σχολικών τροχονόμων κατά τη διάρκεια εκτέλεσης των καθηκόντων τους.\nΑκολουθεί η ερώτηση όπως κατατέθηκε στη Βουλή\nΘέμα: Ενίσχυση του θεσμού των σχολικών τροχονόμων\nΕδώ και χρόνια λειτουργεί με επιτυχία ο θεσμός του σχολικού τροχονόμου, που αποσκοπεί στην προστασία του μαθητικού πληθυσμού λόγω κυκλοφοριακών συνθηκών στην Ελληνική Επικράτεια. Ένας θεσμός απαραίτητος, στα περισσότερα σχολεία της χώρας, προκειμένου για την ασφαλή μετάβαση και αποχώρηση των μαθητών προς και από τις σχολικές μονάδες.\nΑπό την έναρξη λειτουργίας του θεσμού, οι σχολικοί τροχονόμοι εργάζονται εθελοντικά και λαμβάνουν αποζημίωση. Προκύπτουν, όμως, διάφορα προβλήματα, με κυριότερο την έλλειψη ασφαλιστικής κάλυψης των σχολικών τροχονόμων σε περιπτώσεις ατυχημάτων, κατά τις ώρες εργασίας τους, όπως συνέβη στη Χαλκιδική πριν λίγο καιρό, όπου μία σχολική τροχονόμος υπέστη πολύ σοβαρά τραύματα στα κάτω άκρα.\n1. Ο θεσμός του σχολικού τροχονόμου είναι απαραίτητος για την ασφαλή μετάβαση και αποχώρηση των μαθητών προς και από τις σχολικές μονάδες.\n2. Η αποζημίωση των περίπου 2.000 σχολικών τροχονόμων για όλη την Επικράτεια προέρχεται από τους κεντρικούς αυτοτελείς πόρους των Δήμων και Κοινοτήτων μέσω των Σχολικών τους Επιτροπών και αντιστοιχεί σε περίπου 3.000.000 ευρώ ανά έτος.\n3. Για κάθε εργαζόμενο είναι ιδιαίτερα σημαντική η ασφαλιστική κάλυψη κατά το ωράριο εργασίας του.\nΣύμφωνα με τα παραπάνω ερωτάται ο αρμόδιος υπουργός:\n1. Ποιες ενέργειες προτίθεται να προβεί ώστε να ενισχυθεί ο θεσμός των σχολικών τροχονόμων;\n2. Ποιες πρωτοβουλίες πρόκειται να αναλάβει ώστε να διασφαλιστεί η ασφαλιστική κάλυψη των σχολικών τροχονόμων, κατά τη διάρκεια εκτέλεσης των καθηκόντων τους;\nΕνίσχυση ερώτηση θεσμού Σχολικών Τζούφη τροχονόμων\nΠροηγούμενο: Συμμετοχή Ζαχαράκη – Βούτσινου στον 3ο γύρο διυπουργικών διαβουλεύσεων του Ελληνογερμανικού σχεδίου δράσεως\nΕπόμενο Καθορισμός μεγίστου αριθμού ανθρωποωρών απασχόλησης καθαριστριών\nΌλα όσα πρέπει να γνωρίζετε για το άνοιγμα των σχολείων τη Δευτέρα 12/4 128 views\nΔιαβάστε 38 αποφθέγματα για τη μάθηση και τη διδασκαλία 87 views\nΤι ισχύει για το ωράριο των εκπαιδευτικών. Πότε γίνεται μείωση 35 views\nΘέματα και λύσεις εξετάσεων Sorbonne B1 B2 C1 C2 Δεκεμβρίου 2013 19 views\nΌλα όσα πρέπει να γνωρίζετε για το άνοιγμα των σχολείων τη Δευτέρα 12/4 130 views


ΚΑΙ ΠΕΤΡΕΛΑΙΟ ΕΧΟΥΜΕ! – Δείτε που πέφτουν τρυπάνια με κυβερνητική απόφαση - Ξυπνήστε ρε\nΚΑΙ ΠΕΤΡΕΛΑΙΟ ΕΧΟΥΜΕ! – Δείτε που πέφτουν τρυπάνια με κυβερνητική απόφαση\n8/07/2017 03:30:00 μ.μ.\nΞεκινάει η αξιοποίηση των κοιτασμάτων πετρελαίου και αερίου στη δυτική Ελλάδα.\nΣτην προκήρυξη δύο διεθνών διαγωνισμών για\nτην παραχώρηση δικαιώματος έρευνας και εκμετάλλευσης υδρογονανθράκων στο Ιόνιο και την Κρήτη προχωρά το ΥΠΕΝ μετά την υιοθέτηση από το ΚΥ.Σ.ΟΙ.Π. της εισήγησης του Υπουργού Περιβάλλοντος και Ενέργειας, Γιώργου Σταθάκη, για την έρευνα και εκμετάλλευση υδρογονανθράκων.\nΟι νέες προκηρύξεις για την παραχώρηση του δικαιώματος έρευνας και εκμετάλλευσης υδρογονανθράκων προωθούνται ύστερα από τις αιτήσεις που υπέβαλαν, η κοινοπραξία Total-ExxonMobil-ΕΛ.ΠΕ., που ενδιαφέρεται για τις θαλάσσιες περιοχές Νοτιοδυτικά και Δυτικά της Κρήτης, και της EnergeanOil & Gas, για θαλάσσια περιοχή στη Δυτική Ελλάδα (Ιόνιο).\nΟι σχετικές υπουργικές αποφάσεις έχουν υπογραφεί από τον ΥΠΕΝ, Γιώργο Σταθάκη, και αναμένεται να δημοσιευθούν άμεσα στην Εφημερίδα της Κυβερνήσεως. Το ΥΠΕΝ καλεί τους ενδιαφερομένους να υποβάλουν προσφορές εντός 90 ημερών από την ημερομηνία δημοσίευσης της Ανακοίνωσης της Πρόσκλησης Υποβολής Προσφορών στην Επίσημη Εφημερίδα της Ευρωπαϊκής Ένωσης. Οι προσφορές θα πρέπει να κατατεθούν στην ΕΔΕΥ.\nΑνώνυμος 7 Αυγούστου 2017 - 3:41 μ.μ.\nΗ ΒΡΑΧΟΝΗΣΙΔΑ " ΜΠΑΜΠΟΥΡΑΣ " ΔΙΠΛΑ ΣΤΗΝ ΘΑΣΟ, ΕΙΝΑΙ ΕΝΑ ΠΟΤΑΜΙ ΠΕΤΡΕΛΑΙΟΥ ΠΟΥ ΠΟΤΕ ΔΕΝ ΣΤΕΡΕΥΕΙ !\nΣΚΟΠΕΥΟΥΝ ΜΗΠΩΣ ΝΑ ΧΑΡΙΣΟΥΝ ΤΟΝ ΜΠΑΜΠΟΥΡΑ ΣΤΗΝ ΤΟΥΡΚΙΑ, ΓΙ' ΑΥΤΟ ΤΟΝ ΑΠΟΣΙΩΠΟΥΝ ?\nΠΟΙΟΙ ΕΙΝΑΙ ΜΕΤΟΧΟΙ ΜΕΣΑ ΣΤΙΣ ΔΥΟ ΑΝΑΦΕΡΟΜΕΝΕΣ ΕΤΑΙΡΕΙΕΣ ?\nΕΛΕΞΑΜΕ ΕΑΝ ΕΙΝΑΙ ΤΟΥΡΚΟΙ ?? ( ΣΙΓΟΥΡΑ ΔΕΝ ΕΛΕΞΑΜΕ ΚΑΙ ΠΟΥΛΥ ΜΕΓΑΛΕΣ ΟΙ ΠΙΘΑΝΟΤΗΤΕΣ ΝΑ ΕΙΝΑΙ ΟΛΟΙ ΤΟΥΡΚΟΙ ....)\nUnknown 7 Αυγούστου 2017 - 5:20 μ.μ.\nΕίναι υποθκευμένο στας "αγοράς":\nΆρθρο 14.5 πρώτης δανειακής σύμβασης υποδούλωσης της Ελλάδας:


Μύκονος: «Γουρούνες» στον καταπέλτη του Blue Star - Απειλούν να κλείσουν το λιμάνι και το αεροδρόμιο\n09/05/2018, 12:20 15\nΟι ιδιοκτήτες ενοικιάσεως μοτοποδηλάτων και μοτοσικλετών προειδοποιούν με ακραίες κινητοποιήσεις αν δεν λάβουν απαντήσεις από το Υπουργείο Μεταφορών\n“Χθες φθάσαμε στα όρια του Αυτοφώρου. Αύριο κανείς δεν ξέρει τι θα γίνει. Οι κινητοποιήσεις θα είναι ακραίες. Φθάσαμε μέχρι τον καταπέλτη του Blue Star και το αεροδρόμιο της Μυκόνου, αν δεν πάρουμε απαντήσεις θα κλείσουμε το λιμάνι και το αεροδρόμιο”. Με αυτά τα λόγια ο πρόεδρος του Σωματείου Ιδιοκτητών Επιχειρήσεων Ενοικιαζόμενων Μοτοποδηλάτων και Μοτοσικλετών κ. Θάνος Νάζος προαναγγέλλει τις κινητοποιήσεις των ιδιοκτητών τετράτροχων μοτοσικλετών ATV (γουρούνες) της Μυκόνου αν όπως λέει δεν πάρουν απαντήσεις από το υπουργείο Μεταφορών για το σχέδιο νόμου που ορίζει την απαγόρευση των τετράτροχων μοτοσικλετών ATV με κινητήρες έως 125 κυβικών σε ασφαλτοστρωμένες οδούς.\nΑπό την περασμένη Παρασκευή οι ιδιοκτήτες των καταστημάτων ενοικιαζόμενων μοτοποδηλάτων του “νησιού των ανέμων” ξεκίνησαν με μαύρες σημαίες τις κινητοποιήσεις στο λιμάνι και το αεροδρόμιο της Μυκόνου.\nΌπως λένε στο protothema.gr αποφάσισαν να προβούν σε αυτή την κίνηση καθώς τα νέα δεδομένα και μάλιστα ενόψει της τουριστικής σεζόν τους πλήττουν όπως λένε σε μεγάλο βαθμό αφού στη νησί κυκλοφορούν περισσότερες από 2200 “γουρούνες”.\n“Χθες από τις 12:00 μέχρι τις 15:30 φθάσαμε μέχρι τον καταπέλτη του Blue Star και κλείσαμε την μία λωρίδα στο δρόμου που οδηγεί στο λιμάνι και το αεροδρόμιο. Δημιουργήθηκε μποτιλιάρισμα και φθάσαμε στα όρια του Αυτοφώρου. Σήμερα περιμένουμε απαντήσεις από την κυρία Κουντουρά, τον κ. Σπίρτζη και τον κ. Μαυραγάνη. Να μας πουν αν θα δοθεί κάποια παράταση έτσι ώστε και εμείς να δούμε τι θα κάνουμε ή αν θα καταργηθεί το άρθρο 31 που μας καταδικάζει σε λουκέτο” λέει στο Protothema.gr ο κ. Νάζος και προσθέτει:\n“ Ο κ. Σπίρτζης έβγαλε ένα νόμο ο οποίος είχε ισχύ μέχρι 30 Απριλίου. Έγιναν κάποιες διαβουλεύσεις συμμετείχαμε και εμείς όμως μέχρι στιγμής δεν υπάρχει κάτι νεότερο. Όλο αυτό το διάστημα, δεν έχουμε καμία ενημέρωση από το υπουργείο Μεταφορών. Η Μύκονος ουσιαστικά βάλλεται από οποιοδήποτε άλλο νησί γιατί εδώ έχουμε το 95% των οχημάτων ATV που είναι 50 κυβικά και συνεπώς με τον νόμο αυτό πλήττεται περισσότερο από οποιοδήποτε άλλο νησί. Δεν μπορούμε να λειτουργήσουμε. Είμαστε 55 καταστήματα, δεν δουλεύουμε από 1η Μαίου, δεν έχουμε βγάλει ΑTV στο δρόμο και δυστυχώς θα κλείσουμε. Υπάρχουν 2200 ATV στη Μύκονο γιατί είναι πολύ μεγάλος και ο όγκος των πελατών. Αν δεν πάρουμε απαντήσεις οι κινητοποιήσεις θα είναι ακραίες”.\nΑξίζει να σημειωθεί ότι το υπουργείο προχώρησε σε αυτή την κίνηση προκειμένου να μπει φρένο στην άναρχη χρήση των ATV καθώς κάθε καλοκαίρι σημειώνεται σωρεία τροχαίων ατυχημάτων. Έτσι, με άρθρο του σχεδίου νόμου προχωρά στον περιορισμό τους καθώς όπως χαρακτηριστικά αναφέρεται απαγορεύονται οι μέχρι 125cc, ενώ επιτρέπονται οι μεγαλύτερου κυβισμού. Ένας περιορισμός ο οποίος βγάζει “off” το σχεδόν 80% του στόλου των ATV που κυκλοφορούν στην Ελλάδα κυρίως στα νησιά κατά τους καλοκαιρινούς μήνες.\nΕλα τι εγινε????\nΑπαγόρευση των τετράτροχων μοτοσικλετών ATV με κινητήρες έως 125 κυβικών σε ασφαλτοστρωμένες οδούς.ΠΟΙΟ ΑΠΛΑ ΔΕΝ ΓΙΝΕΤΕ!ΕΠΙΤΕΛΟΥΣ !!!!Τραμπουκισμοι και τα γνωστα Ελληνικα κολπα δεν θα περασουν.Η απγορευση ειναι σε ισχυη εδω και μηνες.Καθε χρονο τροχαια ατυχηματα/θανατοι στα νησια με τους ιδιοκτητες <Ελληνικα αφεντικα> απαθεστατους.ΕΧΕΤΕ ΚΟΨΕΙ ΤΡΕΛΟ ΧΡΗΜΑ ΟΛΑ ΑΥΤΑ ΤΑ ΧΡΟΝΙΑ ΜΕ ΤΑ ΚΙΝΕΖΙΚΑ ΑΓΝΩΣΤΟΥ ΤΑΥΤΟΤΗΤΑΣ ΚΑΙ ΑΣΦΑΛΕΙΑΣ 4ΤΡΑΤΡΟΧΑ.Λειτουργείτε σαν ανεξαρτητο κρατιδιο ενω δεν ειστε.Περαστικα μας\nρε αντε να κλείσετε καμιά παραλία που είναι απλησίαστες με τις ξαπλώστρες και άντε στο διάολο και εσείς\nκλείστε το ντε αν τολμάτε! Τσίπρα άφησε τους έτσι μην ασχοληθείς καθόλου,θα το λύσουν μεταξύ τους με διάλογο με όσους δικούς τους θα πλήξουν! χαχαχαχα κότες μυκόνου κλείστε το ντε να σας δούμε\nβάλτε τους όλους μέσα να δείς πότε κόβονται οι μαγκιές.Ότι γουστάρει ο καθένας κάνει έλεος πια με τους χαραμοφάηδες\nΆσε τις γουρούνες free να κυκλοφορούνε να αναπνεύσει άφθονο καυσαέριο το νησί να γουστάρει. Κολλάει μπροστά σου και πάει αργά αργά και καταλαβαίνεις βαρβάτη διχρονίλα αυθεντική όχι αστεία. Έμεις τι είμαστε βλάκες στην Αθήνα που έχουμε αφήσει ελεύθερα Ταξί και Σχολικά να μοιράζουνε καρκίνο απλόχερα?\nΑυτός δε ζητάει απαντήσεις. ΑΠΑΙΤΕΙ ΑΔΕΙΑ κι ας σκοτώνονται ή προκαλούν ατυχήματα στους δρόμους όσοι καβαλάνε γουρούνες. Και κλασσικά, για άλλη μια φορά, η κυβέρνηση θα υποχωρήσει άνετα.\nΠΕΡΝΑΕΙ ΚΡΙΣΗ ΚΑΤΙ ΣΤΗ ΜΥΚΟΝΟ?! ΧΑΧΑΧΑΧΑΧΑΧΑΧΑΧΑΧΑΧΑΧΑΧΑ!!!!!!!!!!!!!!!! ΚΑΛΟ ΑΣΤΕΙΟ, ΑΛΛΑ ΔΕΝ ΕΧΟΥΜΕ ΠΡΩΤΑΠΡΙΛΙΑ!! ΝΑ ΕΙΣΤΕ ΚΑΛΑ! ΜΕ ΚΑΝΑΤΕ ΝΑ ΠΕΣΩ ΑΠΟ ΤΑ ΓΕΛΙΑ!!\nΕλλάς το μεγαλείο σου... Κάγκουρες και κλαρινογαμπροί, γουρουνοαναβάτες, ΕΝΩΘΕΊΤΕ !!!\nχωρίς Δίπλωμα καί χωρίς κράνος , όλοι στούς δρόμους...στήν βορειότερη αφρικανική χώρα\nΈχουν καταστρέψει όλα τα νησιά με τις γουρούνες και τα ενοικιαζόμενα, δεν συζητάμε για Μύκονο, Σαντορίνη, Πάρο κλπ η κατάσταση είναι εντελώς ξεφτίλα με τα ενοικιαζόμενα να καταλαμβάνουν όλους τους χώρους στάθμευσης και να μην μπορείς ούτε να διασχίσεις τον δρόμο από το ένα σημείο στο άλλο, για να παρκάρεις φυσικά ούτε λόγος, μόνο στα όνειρα σου. Μαύρο χρήμα εννοείται και εδώ, απόδειξη μία στις χίλιες για τα μάτια του κόσμου, δεν τους ελέγχει κανείς κάνουν ότι γουστάρουν. 100% υποβάθμιση τουριστικού προϊόντος, Αφρικανικές συνθήκες! Φάτε τους στην μάπα.


Ενοικιάσεις αυτοκινήτων Αθήνα | Blue Car Rentals\nΕνοικιάσεις Αυτοκινήτων Περίσσα - Σαντορίνη\nΟΙ ΤΙΜΕΣ ΕΙΝΑΙ ΤΕΛΙΚΕΣ ΧΩΡΙΣ ΚΡΥΦΕΣ ΧΡΕΩΣΕΙΣ!!!\nΕνοικίαση αυτοκινήτου στην Σαντορίνη\nΑρχήΕνοικίαση αυτοκινήτου στην Αθήνα\nΓΙΑΤΙ ΝΑ ΝΟΙΚΙΑΣΕΤΕ ΑΥΤΟΚΙΝΗΤΟ ΣΤΗΝ ΑΘΗΝΑ;\nΠΡΟΫΠΟΘΕΣΕΙΣ ΕΝΟΙΚΙΑΣΗΣ ΑΥΤΟΚΙΝΗΤΟΥ\nΕΝΟΙΚΙΑΣΗ ΑΥΤΟΚΙΝΗΤΟΥ ΣΤΗΝ ΑΘΗΝΑ\nΗ Αθήνα είναι μια πραγματικά καταπληκτική πόλη. Ένας συνδυασμός αρχαίων και μοντέρνων κτιρίων, αρωμάτων του παρελθόντος και επισκέπτες του παρόντος.\nΗ Αθήνα ως πρωτεύουσα της Ελλάδος έχει πληθυσμό άνω των 5.5 εκ. Είναι μια μεγάλη πόλη! Όχι μόνο αυτό αλλά έχει και πάρα πολλά πράγματα να δεις. Από την Ακρόπολη και το Ηρώδειο, στους ναούς του Σουνίου μέχρι τον Λυκαββητό και άλλες όμορφες περιοχές που βρίσκονται χιλιόμετρα μακρυά η μία από την άλλη.\nΜην με παρεξηγήσετε, μπορείτε εννοείται να προσλάβετε ταξί για να σας πηγαινοφέρνει, όμως αν αναλογιστείτε πως το κόστος μεταφοράς μόνο από το αεροδρόμιο στο ξενοδοχείο σας είναι 35€ - 55€ ανάλογα με την ώρα, γιατί να μην ενοικιάσετε αυτοκίνητο και να πάτε όπου θέλετε, την ώρα που θέλετε με λιγότερα χρήματα;\nΕίναι απλώς λογικό :)\nΠαραλαβή / Παράδοση εκτός ωραρίου\nΡάδιο ή CD player\nΣε γενικές γραμμές προσφέρουμε απεριόριστα χιλιόμετρα σε όλα μας τα μοντέλα, όμως αν επιθυμείτε να βγείτε εκτός Ελλάδος θα πρέπει να μας ενημερώσετε, ώστε να επανυπολογιστεί το κόστος ενοικίασης και να σας δοθεί ειδική άδεια.\nΗλικία οδήγου: Τουλάχιστον 18 ετών.\nΆδεια οδήγησης: Ο οδηγός πρέπει να έχει εθνική ή διεθνή άδεια οδήγησης ανάλογα από τον τόπο που έρχεται. Αν δεν είστε σίγουροι καλέστε μας να σας ενημερώσουμε.\nΕνοικίαση οχήματος: Οι τιμές υπολογίζονται βάση ημέρας ααλλά και ωρών. Σε περίπτωση καθυστέρησης παράδοσης η επιπλέον χρέωση είναι 1/5 της ημερήσιας τιμής για κάθε ώρα αργοπορίας.\nΑσφάλιση: Η ασφάλιση είναι απλή και καλύπτει τον παθών μόνο. Υπάρχει δυνατότητα μικτής ασφάλισης με επιπλέον χρέωση.\nΑτύχημα: Σε περίπτωση ατυχήματος οφείλετε να καλέσετε την αστυνομία και να μας ενημερώσετε. Σε οποιαδήποτε περίπτωση βλάβης, όσο μικρή και αν είναι, ΜΗΝ ΜΕΤΑΚΙΝΕΙΤΕ ΤΟ ΟΧΗΜΑ, αλλά καλέστε μας πρώτα..\nΚάλυψη κλοπής: Ο πελάτης εξαιρείται της υπαιτιότητας σε περίπτωση κλοπής μόνο αν έχει πληρώσει την αντίστοιχη κάλυψη.\nΠρόστιμα & άλλες πληρωμές: Τα πρόστιμα και άλλες πληρωμές όπως π.χ. διόδια είναι υποχρέωση του ενοικιαστή και θα πρέπει να παραδίδει την απόδειξη πληρωμής τους κατά την παράδοση του οχήματος\nΚαύσιμα: Το κόστος καυσίμου επιβαρύνει τον ενοικιαστή και είναι υποχρεωμένος να επιστρέψει το όχημα που νοίκιασε με την ίδια ποσότητα καυσίμου που το παρέλαβε.\nΔιαθεσιμότητα: Τα οχήματα διατίθενται όπως ακριβώς ζητήθηκαν αρχικά ενδέχεται όμως σε σπάνιες περιπτώσεις να γίνει αντικατάσταση με ίδιας κατηγορίας όχημα.\nΕπιπλέον οδηγός: Ο πρώτος επιπλέον οδηγός είναι δωρεάν.\nΠολιτική ακύρωσης: Ακυρώσεις 30 ημέρες και άνω πριν την άφιξη, επιστροφή όλου του ποσού προκαταβολής. Για ακυρώσεις 29 με 15 ημέρες πριν την άφιξη σας δίνουμε 50% επιστροφή του ποσού προκαταβολής και για κρατήσεις που ακυρώνονται νωρίτερα των 15 ημερών ουδεμία επιστροφή αναγνωρίζεται.\nΣε περίπτωση που παρέλθει διάστημα 5 ημερών και δεν έχει γίνει κατάθεση προκαταβολής η κράτηση σας ακυρώνεται αυτόματα.\nΤιμές από 25€ / ημέρα\nΨάξατε στην ιστοσελίδα μας και δεν βρήκατε διαθέσιμο αυτοκίνητο;\nΚαλέστε μας ή στείλτε μας ένα email και θα σας βρούμε μια λύση.\nΑΛΛΑ ΓΡΑΦΕΙΑ ΕΝΟΙΚΙΑΣΕΩΣ ΑΥΤΟΚΙΝΗΤΩΝ\nΕνοικιάσεις αυτοκινήτων στην Μήλο\nΕνοικιάσεις αυτοκινήτου στην Ίο\nAmorgos Rent Car\nΕνοικίαση αυτοκινήτου στην Αμοργό\nΓραφείο 1: Ενοικιάσεις Αυτοκινήτων Περίσσα - Σαντορίνη\nΓραφείο 2: Λ. Δημοκρατίας 211 Αχαρναί, Αθήνα, μόλις 15λ. από το αεροδρόμιο\nΤηλ: +30 2102323740\nΚιν: +30 6985771762, +30 6974781552\n© Blue Car Rentals.


Νίκος Γκούμας Bulletin Board :: Επισκόπηση Θ.Ενότητας - ΧΑΝΘ - Α.Ε.Κ.\nΧΑΝΘ - Α.Ε.Κ. Επισκόπηση επόμενης Θ.Ενότητας\nΔημοσιεύθηκε: Σαβ Μάρ 09, 2019 11:02 am\nΗμ/νία Διεξαγωγής: 09/03/2019 18:00:00 - Γήπεδο Χ.Α.Ν.Θ.\nΧ.Α.Ν.Θ\t-\tΑ.Ε.Κ.\nΔιαιτητής\tΧΑΡΙΤΣΟΣ ΒΑΣΙΛΕΙΟΣ\nΔιαιτητής\tΝΑΣΚΟΣ ΠΑΝΑΓΙΩΤΗΣ\nΠαρατηρητής Διαιτησίας\tΘΕΟΔΟΣΑΚΗΣ ΙΩΑΝΝΗΣ\nΣημειωτής\tΓΡΗΓΟΡΙΑΔΗΣ ΑΡΓΥΡΗΣ\nΧρονομέτρης\tΤΣΕΡΠΕΛΗΣ ΠΕΛΟΠΙΔΑΣ\nΔημοσιεύθηκε: Σαβ Μάρ 09, 2019 11:03 am\nΔημοσιεύθηκε: Σαβ Μάρ 09, 2019 21:01 pm


Εντοπίστηκε νεκρή στη Χλώρακα η μικρή Αφροδίτη | News\nNews Environment Εντοπίστηκε νεκρή στη Χλώρακα η μικρή Αφροδίτη\n21.05.2019 15:27 Περιβάλλον SigmaLive\nΝεκρή εντοπίστηκε νωρίς σήμερα το πρωί η μικρή φώκια Αφροδίτη η οποία γεννήθηκε μόλις πριν μερικούς μήνες στην Πάφο.\nΣύμφωνα με τον ανταποκριτή του Σίγμα, Μάριο Ιγνατίου, η μικρή φώκια πέντε μόλις μηνών, η γέννηση της οποία δημιούργησε κλίμα ευφορίας στο Τμήμα Αλιείας, βρέθηκε σήμερα το πρωί νεκρή σε θαλάσσια περιοχή ανάμεσα στην Πάφο και τη Χλώρακα.\nΣύμφωνα με τις ίδιες πληροφορίες, φαίνεται ότι η μικρή φώκια πιάστηκε σε δίκτυα ψαράδων στη θαλάσσια από το Λιμανάκι της Κάτω Πάφου μέχρι την περιοχή Τάφοι των Βασιλέων.\nΝα σημειωθεί ότι η μικρή φώκια εθεάθη αρκετές φορές στο Λιμανάκι με το Τμήμα Αλιείας να εκφράζει τις ανησυχίες του για την ασφάλειά της.\nΤη φώκια εντόπισαν νεκρή μέσα στη θάλασσα ψαράδες και την έβγαλαν έξω στη στεριά.\nΦως στα αίτια του θανάτου της αναμένεται να ρίξει η νεκροψία, η οποία θα διενεργηθεί από ειδικούς των Κτηνιατρικών Υπηρεσιών Κύπρου σε συνεργασία με το Τμήμα Αλιείας.\nΉδη στην Πάφο για το σκοπό αυτό κλήθηκε ειδική θαλάσσια Βιολόγος του Τμήματος Αλιείας και Θαλάσσιων Ερευνών (ΤΑΘΕ) του Υπουργείου Γεωργίας, Αγροτικής Ανάπτυξης και Περιβάλλοντος που θα διενεργήσει αυτοψία στο σώμα της άτυχης φώκιας η οποία ανήκει στο είδος Monachus monachus.\nΤο Τμήμα Αλιείας μετά τις εξειδικευμένες ιστολογικές και παθολογικές εξετάσεις που θα ακολουθήσουν αλλά και την νεκροψία θα διευκρινήσουν τις συνθήκες θανάτου της μικρής Αφροδίτης που μάλλον προήλθε απο ασφυξία λόγω του εγκλωβισμού της σε δίκτυα ψαράδων.


Βάσεις Φορητών Υπολογιστών\nCard Reader & Floppy\nΜπαταρίες & Αξεσουάρ UPS\nΓια εκτυπωτές Canon\nΓια εκτυπωτές Hewlett-Packard\nΓια εκτυπωτές Lexmark\nΓια εκτυπωτές Samsung\nΚαλώδια IDE - SATA\nΚαλώδια Parallel - Serial\nRefurbished H/Y & Parts\nRefurbished Εκτυπωτές & Πολυμηχανήματα\nUSB 3.1/3.0 (2)\nΑρχική » Περιφερειακά & Αξεσουάρ » Αποθηκευτικά Μέσα » USB Flash Drives\nUSB Flash AData UV131 16GB Usb 3.0\nTo UV131 είναι μια κομψή δήλωση από την Adata για την απλότητα και την ανθεκτικότητα των USB Flash Drives. Για όσους απαιτούν υψηλή ποιότητα, διαθέτει μια ανθεκτική θήκη από κράμα ψευδαργύρου με βελτιωμένο εξωτερικό και σχεδιασμό που προσφέρει την απόλυτη ευκολία στη χρήση. Συνδέεται ή να μεταφέρεται με ασφάλεια στο μπρελόκ σας. Πάρτε το παντού για ανθεκτική, κομψή και χωρίς προβλήματα αποθήκευ...\nUSB Flash Kingston Data Traveler SE9 16GB Silver\nΓια μια οικονομική πρόταση για κάθε είδους καθημερινή χρήση, η Kingston προσφέρει το Data Traveler SE9 στα 16GB. Με αρκετό χώρο για όλες τις καθημερινές ανάγκες, τα USB Sticks των 16GB γίνονται το καθιερωμένο πρότυπο χωρητικότητας σε σχέση με την τιμή τους. Η χωρητικότητα είναι μεγάλη για αποθήκευση των φωτογραφιών και των αρχείων σας. Συνοδεύεται απο 5...\nΤο είδος είναι διαθέσιμο\nUSB Flash Kingston DataTraveler DT50 16GB Usb 3.1/3.0\nUsb Flash από την Kingston χωρητικότητας 16GB το οποίο υποστηρίζει πρότυπα σύνδεσης USB 3.1/3.0/2.0 ...\nUSB Flash Kingston DataTraveler DT50 32GB Usb 3.1/3.0\nUsb Flash από την Kingston χωρητικότητας 32GB το οποίο υποστηρίζει πρότυπα σύνδεσης USB 3.1/3.0/2.0 ...\nUSB Flash PNY attache 4 8GB Usb 2.0 Black\nΟ ανθεκτικός σχεδιασμός ελαφρού βάρους της μονάδας flash PNY Attaché USB 2.0 είναι η απόλυτη λύση αποθήκευσης για κινητά Το Flash Drive Attaché USB 2.0 8GB μπορεί να χωρέσει περίπου 1.472 τραγούδια Συμβατό με τους περισσότερους φορητούς και επιτραπέζιους υπολογιστές PC και Mac ...\nUSB Flash Teamgroup C141 16GB Usb 2.0\nΗ μονάδα δίσκου Team Color C141 διαθέτει μια συρόμενη υποδοχή USB, η οποία εκτείνεται ομαλά από τη μονάδα δίσκου με την ώθηση του αντίχειρα σε μόνο ένα δευτερόλεπτο. Ο σχεδιασμός χωρίς καπάκι εξαλείφει το πρόβλημα των χαμένων καπακιών. Με εξαιρετικά λεπτό σχεδιασμό των 8,4 mm, το C141έχει σχεδιαστεί για να βελτιώνει την εμπειρία του χρήστη και απαιτεί την ελάχιστη προσπάθεια κατά...\nUSB Flash Teamgroup C141 32GB Usb 2.0\nUSB Flash Teamgroup C143 32GB Usb 3.0\nΈνα κομψό usb flash από την Teamgroup με περιστρεφόμενο μεταλλικό καπάκι και υποστήριξη για το νέο πρωτόκολλο USB 3.0. Το καπάκι του, αποτελείται από υψηλής ποιότητας ανοξείδωτο χάλυβα, σχηματίζεται τέλεια με έξι διαδικασίες ακριβείας, όπως σφράγιση ακριβείας, λείανση και στίλβωση, αμμοβολή επιφάνειας, χύτευση θερμικής επεξεργασίας σε υψηλές θερμοκρασίες, ηλεκτρική επιμετάλλωση ανθεκ...\nUSB Flash Teamgroup C145 Slide 32GB Usb 3.0\nΈνα λεπτό (8.4mm) usb flash από την Teamgroup με υποστήριξη για το νέο πρωτόκολλο USB 3.0 και χωρητικότητα 32 GB. Με μηχανισμό slide , προστατεύει τη θύρα usb αυξάνοντας την αντοχή. ...\nUSB Flash Verbatim Store n' Go PinStripe Black 32GB\nΤο νέο USB Flash Drive Store n' Go της Verbatim είναι ένας μικρός σε μέγεθος και εύχρηστος ηλεκτρονικός σκληρός δίσκος 32GB. Τώρα μπορείτε να μεταφέρετε κείμενα, εικόνες, μουσική σε οποιοδήποτε άλλο υπολογιστή μέσω της θύρας USB. Χαρακτηριστικά: Τύπος διασύνδεσης: Hi-speed USB 2.0. Χωρητικότητα: 32GB. Συμβατότητα: Intel Pentium υπολογιστή ή Macintosh, με USB υ...\nUSB Flash Verbatim Store n' Go PinStripe Black 64GB\nΤο νέο USB Flash Drive Store n' Go της Verbatim είναι ένας μικρός σε μέγεθος και εύχρηστος ηλεκτρονικός σκληρός δίσκος 64GB. Τώρα μπορείτε να μεταφέρετε κείμενα, εικόνες, μουσική σε οποιοδήποτε άλλο υπολογιστή μέσω της θύρας USB. Χαρακτηριστικά: Τύπος διασύνδεσης: Hi-speed USB 2.0. Χωρητικότητα: 64GB. Συμβατότητα: Intel Pentium υπολογιστή ή Macintosh, με USB υ...\nUSB Flash Verbatim Store n' Go PinStripe Black 8GB\nΤο νέο USB Flash Drive Store n' Go της Verbatim είναι ένας μικρός σε μέγεθος και εύχρηστος ηλεκτρονικός σκληρός δίσκος 8GB. Τώρα μπορείτε να μεταφέρετε κείμενα, εικόνες, μουσική σε οποιοδήποτε άλλο υπολογιστή μέσω της θύρας USB. Χαρακτηριστικά: Τύπος διασύνδεσης: Hi-speed USB 2.0. Χωρητικότητα: 8GB. Συμβατότητα: Intel Pentium υπολογιστή ή Macintosh, με USB υποδοχή. ...\nUSB Flash Verbatim Store n' Go Slider Black 16GB\nΤο νέο USB Flash Drive Store n' Go της Verbatim είναι ένας μικρός σε μέγεθος και εύχρηστος ηλεκτρονικός σκληρός δίσκος 16GB. Τώρα μπορείτε να μεταφέρετε κείμενα, εικόνες, μουσική σε οποιοδήποτε άλλο υπολογιστή μέσω της θύρας USB. Χαρακτηριστικά: Τύπος διασύνδεσης: Hi-speed USB 2.0. Χωρητικότητα: 16GB. Συμβατότητα: Intel υπολογιστή ή Macintosh, με USB υποδοχή. ...\nUSB Flash Verbatim Store n' Go Slider Black 8GB\nΤο νέο USB Flash Drive Store n' Go της Verbatim είναι ένας μικρός σε μέγεθος και εύχρηστος ηλεκτρονικός σκληρός δίσκος 8GB. Τώρα μπορείτε να μεταφέρετε κείμενα, εικόνες, μουσική σε οποιοδήποτε άλλο υπολογιστή μέσω της θύρας USB. Χαρακτηριστικά: Τύπος διασύνδεσης: Hi-speed USB 2.0. Χωρητικότητα: 8GB. Συμβατότητα: Intel υπολογιστή ή Macintosh, με USB υποδοχή. ...\nUSB Flash Verbatim Store n' Go V3 16GB\nΤο νέο USB Flash Store n’ Go V3 είναι μια έξυπνη λύση για αποθήκευση και μεταφορά δεδομένων. Με σύνδεση USB 3.0 οπου προσφέρει υψηλότερες ταχύτητες μεταφοράς δεδομένων σε αντίθεση με τη USB 2.0, καθώς και μοναδικό design όπου προσφέρει προστασία χωρίς τον ενδεχόμενο να χάσετε το καπάκι. Χαρακτηριστικα: Τύπος διασύνδεσης: USB 3.0 - 2X μεταφορά δεδομένων vs. USB 2.0 Χ...\nUSB Flash Verbatim Store n' Go V3 32GB\nΕξωτερικός SSD Verbatim Vx400 128GB Store n Go SSD USB 3.0\nΝέα σειρά SSD Verbatim Vx400 Store n Go . Η απόλυτη φορητότητα από την Verbatim για τα δεδομένα σας. Όλη η τεχνολογία των SSD, όπως ο Dual Channel controller με MLC μνήμη, συνδιασμένη σε μεταλλικό περίβλημα με τις μικρότερες διαστάσεις σε μορφη USB Stick . ...\nΕμφάνιση 1 από 17 από 17 (1 Σελίδες)


Έλεος πια με την υποκρισία | Aris God Blog για τον ΆΡΗ - Άρης ποδόσφαιρο, μπάσκετ, οπαδοί\nΚαταρχήν είναι τουλάχιστον γελοίο να τσουβαλιάζουν όλες τις καταστάσεις. Είναι άλλο πράγμα τα εκτεταμένα επεισόδια στο ΟΑΚΑ την περασμένη βδομάδα, άλλο πράγμα οι πέτρες και τα μάρμαρα που έπεσαν στο κλειστό του Πανιωνίου, και άλλο πράγμα το ένα πλαστικό μπουκάλι.\nΔιότι έπεσε ΕΝΑ πλαστικό μπουκάλι. Δεν έπεσαν 10άδες κ απλά ένα πέτυχε την επόπτρια. Έπεσε ένα μπουκάλι και ένα ποτήρι καφές ο οποίος το χειρότερο που μπορεί να σου κάνει είναι σε λερώσει.\nΈνα πλαστικό μπουκάλι δύσκολα μπορεί να σε τραυματίσει. Όπως δεν μπορούν να σε τραυματίσουν τα αυγά, οι ντομάτες και τα γιαούρτια που πετάνε στους πολιτικούς. Καλώς ή κακώς αυτό είναι μία μορφή αγανάκτησης και αντίδρασης. Δεν είναι απαραίτητα τυφλή βία όπως πάνε να μας την παρουσιάσουν.\nΤο ότι το πλαστικό μπουκάλι δεν τραυμάτισε την κυρία Κουρομπύλια είναι γεγονός. Από τη στιγμή όμως που πέτυχε την επόπτρια ο αγώνας έπρεπε να διακοπεί κατευθείαν. Έτσι γίνεται στην Ευρώπη έτσι ΠΡΕΠΕΙ να γίνεται και στην Ελλάδα.\nΜακάρι από εδώ κ πέρα να διακόπτονται οι αγώνες όταν πέφτει στο γήπεδο έστω κ ένα αντικείμενο. Ακόμη κ αν δεν πετύχει κάποιον. Διότι είναι εντελώς παράλογο να τιμωρούμε την ευστοχία του κάθε κάφρου.\nΆλλα πραγματικά πιστεύει κανείς ακόμη και μετά την εξόντωση του κακού Άρη που δεν μπορεί να ελέγξει τους φοβερούς κ τρομερούς χούλιγκανς του που σημάδεψαν κ πέτυχαν την επόπτρια θα σταματήσουν να πέφτουν αντικείμενα στους αγωνιστικούς χώρους; Χλωμό το κόβω.\nΚαι όταν θα πέσουν αντικείμενα θα έχουμε ξανά οριστική διακοπή αγώνα;\nΦυσικά κ όχι. Το είδαμε άλλωστε στον περσινό αγώνα του Ολυμπιακού με τον Πάοκ με τον ίδιο διαιτητή τη στάση κράτησε. Και πως έλεγε στον επόπτη του να σηκωθεί γρήγορα για να συνεχιστεί ο αγώνας. Βλέπετε εκεί είχε να κάνει με τον Μαρινάκη...\nΤελικά αυτό που μας τρελαίνει όλους δεν είναι η τιμωρία της ομάδας μας αλλά είναι η επιλεκτική εφαρμογή των νόμων. Όπως κ η επιλεκτική μνήμη όλων αυτών που ασχολούνται με το ποδόσφαιρο.\nΑν τελικά η τιμωρία του Άρη οδηγήσει στην εξάλειψη της βίας από τα ελληνικά γήπεδα τότε ας τιμωρηθούμε και μάλιστα με τον πιο αυστηρό τρόπο. Ας γίνει με εμάς η αρχή.\nΑλλά εδώ θα είμαστε την επόμενη φορά που θα πέσουν αντικείμενα στον αγωνιστικό χώρο... και πιστέψτε με θα συμβεί πολύ σύντομα...\nΥ.Γ. Προσωπικά διαφωνώ με την υπερασπιστική γραμμή της ΠΑΕ αλλά την κατανοώ. Στο παράλογο ελληνικό ποδόσφαιρο μόνο με παράλογες μεθόδους μπορείς να επιβιώσεις. Προσπαθούν οι άνθρωποι να σώσουν ότι μπορούν. Διότι η αθλητική δικαιοσύνη έχει δείξει ότι με τον Άρη έχει μια ιδιαίτερη ευαισθησία. Δεν θυμάμαι άλλωστε άλλη ομάδα την τελευταία 20ετία να χάνει 3 ματς στα χαρτιά.\nΥ.Γ. Η ΠΑΕ όφειλε να έχει βρει τον συγκεκριμένο που πέταξε το μπουκάλι, να τον είχε φέρει απέναντι στις ευθύνες του κ να τον απαγορέψει την είσοδο στο Βικελίδης εφόρου ζωής. Και όχι να λέει δικαιολογίες ότι δεν είναι δική της δουλειά αυτό.\nKANTHAR0S είπε... 10 Απριλίου 2012 - 1:52 μ.μ.\nΟμολογώ ότι δεν περίμενα τόση μεγάλη υποκρισία και ''ευαισθησία''.\nΝα το παίζουν ηθικά στοιχεία οι οπαδοί ομάδων που τα έχουν κάνει ταναπού και ποτέ δεν τιμωρούνται.\nΚαι να έχεις τους δημοσιογράφους να πιστεύουν ότι παραδίδουν δωρεάν μαθήματα αθλήτικής και δεοντολογικής δημοσιογραφίας.\nΕπομένως, η κάθαρση και η εξυγίανση αρχίζει από τον Άρη; Την 28η αγωνιστική; Θεέ και Κύριε.\nΚαι κάτι τελευταίο για την ΠΑΕ. Δεν μπορεί να λέει ότι δεν φέρει ευθύνη για την ανεύρεση του δράστη. Το μαγαζί ζημιώνει, ρε λακαμάδες! Στο γήπεδο μας παίζαμε, η ομάδα μας αγωνιζόταν, οι οπαδοί μας βρισκόντουσαν στις κερκίδες, οι σεκιουριτάδες καθοδηγούσαν τον κόσμο. Φάουλ από την ΠΑΕ.


Stafili Blog: Η Βικιπαίδεια ζητάει τη βοήθεια μας...\nΗ Βικιπαίδεια καταλαμβάνει την πέμπτη θέση σε επισκεψιμότητα στο Διαδίκτυο και εξυπηρετεί συνολικά κάθε μήνα 450 εκατομμύρια διαφορετικούς ανθρώπους, οι δε προβολές των σελίδων της υπολογίζονται σε δισεκατομμύρια. Το εμπόριο είναι θεμιτό και η διαφήμιση δεν είναι απαραιτήτως κάτι κακό - αλλά δεν ανήκουν εδώ, δεν ανήκουν στη Βικιπαίδεια. Η Βικιπαίδεια είναι κάτι ξεχωριστό. Είναι σαν δημόσια βιβλιοθήκη ή δημόσιο πάρκο. Είναι σαν ναός για τη γνώση. Είναι ένας χώρος που μπορούμε να επισκεπτόμαστε όλοι μας, για στοχαστούμε, να μάθουμε και να μοιραστούμε τη γνώση μας με άλλους.\nΟταν ίδρυσα τη Βικιπαίδεια, θα μπορούσα να είχα δημιουργήσει μια κερδοσκοπική εταιρία με διαφημιστικά μηνύματα, αλλά ήθελα να κάνω κάτι τελείως διαφορετικό. Εργαζόμαστε σκληρά όλα αυτά τα χρόνια για να διατηρήσουμε τον ιστοχώρο μας λιτό και απέριττο. Και τον στόχο αυτό τον έχουμε επιτύχει, αφήνοντας τους άλλους να ασχολούνται με τα περιττά. Αν ο κάθε χρήστης που διάβαζε το παρόν κείμενο δώριζε 5 ευρώ, δεν θα χρειαζόταν να συγκεντρώνουμε χρήματα παρά μόνο μία ημέρα τον χρόνο. Αλλά είναι φυσιολογικό να μην θέλουν ή να μην μπορούν να δωρίσουν όλοι. Κι όμως, κάθε χρόνο αρκετοί άνθρωποι αποφασίζουν να συνεισφέρουν στο έργο μας. Και φέτος, λοιπόν, σας καλώ να δωρίσετε 5 ευρώ ή όποιο άλλο ποσό επιθυμείτε, για να προστατέψουμε τη Βικιπαίδεια και να τη διατηρήσουμε ζωντανή όλοι μαζί.\nΟ Ιδρυτής της Wikipedia\nΥ.Γ.: Πώς αξιοποιούνται οι δωρεές σας\nΤεχνολογία: Διακομιστές, πόροι δικτύου, συντήρηση, ανάπτυξη. Η Βικιπαίδεια είναι ο πέμπτος σε επισκεψιμότητα ιστοχώρος στον κόσμο και λειτουργεί με ένα κλάσμα όσων δαπανούν άλλοι κορυφαίοι ιστοχώροι.\nΠροσωπικό: Οι άλλοι 10 κορυφαίοι ιστοχώροι έχουν χιλιάδες υπαλλήλους. Εμείς έχουμε λιγότερους από 100, γεγονός που καθιστά τη δωρεά σας εξαιρετική επένδυση σε έναν ιδιαίτερα αποδοτικό μη κερδοσκοπικό οργανισμό.\nΑναρτήθηκε από stafili στις 17:04


Συζητά με Κοντοέ η Ξάνθη - Νέα Κρήτη\nΣυζητά με Κοντοέ η Ξάνθη\nΕξελίξεις με τον Γιάννη Κοντοέ αναμένεται να δρομολογηθούν στην Ξάνθη.\nΟ 28χρονος αμυντικός βρίσκεται στο στόχαστρο των Ακριτών, υπάρχουν συζητήσεις μαζί του και ο Σάκης Τσιώλης φέρεται να έχει ζητήσει την απόκτησή του από τη διοίκηση. Αν λοιπόν προχωρήσει -όπως φαίνεται- η συγκεκριμένη περίπτωση θα κλείσει μια βασική μεταγραφική εκκρεμότητα.\nΑπό εκεί και πέρα συνεχίζεται χωρίς προβλήματα η προετοιμασία της ομάδας. Χθες μετά από αρκετές μέρες όπου το βάρος έπεσε στην βελτίωση της φυσικής κατάστασης, η ομάδα δούλεψε στην τακτική και τα τελειώματα των φάσεων. Σήμερα ο Καρδιτσιώτης τεχνικός τους έχει δώσει ρεπό.


Τα πάντα χάθηκαν στην πρεμιέρα… - Νίκος Γαβαλάς | The Experts - Novasports.gr\nΤα πάντα χάθηκαν στην πρεμιέρα…\nΟ Νίκος Γαβαλάς γράφει στο προσωπικό του blog για την ήττα - αποκλεισμό του Ολυμπιακού από την Σπόρτινγκ Λισσαβόνας.\n23/11/2017 • 08:29\nΣε όμιλο με Μπαρτσελόνα, Γιουβέντους και Σπόρτινγκ, ο ρεαλιστικός στόχος του Ολυμπιακού ήταν η κατάκτηση της 3ης θέσης. Αλλά ακόμη και αυτός ο στόχος είχε πολλές δυσκολίες, από τη στιγμή κατά την οποία στην κλήρωση οι «ερυθρόλευκοι» τράβηξαν από το 4ο γκρουπ δυναμικότητας τον πιο ισχυρό αντίπαλο, την ομάδα της Λισσαβόνας. Το πρόγραμμα τους υποχρέωσε να κάνουν πρεμιέρα στο Φάληρο κόντρα στους «Πορτογάλους». Ουσιαστικά, εκεί όφειλαν να παίξουν τα «πάντα» για την 3η θέση.\nΟι επιλογές του τότε προπονητής τους, Μπέσνικ Χάσι ήταν καταστροφικές. Εμφάνισε ένα σύνολο το οποίο δεν είχε ισορροπία ανάμεσα στις γραμμές του. Ειδικά στο αμυντικό σκέλος του παιχνιδιού, πήρε «μηδέν». Το τελικό 2-3 μάλλον αποτελεί «μαγική» εικόνα, αφού αν ήταν πιο αποτελεσματικοί οι παίκτες της Σπόρτινγκ, το τελικό αποτέλεσμα θα μπορούσε να είχε πάρει εφιαλτικές διαστάσεις.\nΚατά την ταπεινή μας άποψη, τα πάντα χάθηκαν στην πρεμιέρα για τον Ολυμπιακό. Τώρα, που ο Τάκης Λεμονής υποχρεώθηκε να διεκδικήσει μέσα στο «Ζοσέ Αλβαλάδε» τη νίκη προκειμένου να διατηρηθεί η ομάδα του σε τροχιά πρόκρισης, γίνεται εύκολα αντιληπτό πόσο δύσκολο έργο είχε. Σκέφθηκε να θωρακίσει τα νώτα του και καθώς θα κυλούσε ο χρόνος, να ψάξει ο Ολυμπιακός το γκολ.\nΓια 40 λεπτά οι παίκτες του ήταν μέσα στο παιχνίδι, αν εξαιρέσει κάποιος τη νωθρή εκκίνησή τους στο ματς. Αλλά δύο στιγμές αδράνειάς τους λίγο πριν εκπνεύσει ο χρόνος στο πρώτο ημίχρονο, ουσιαστικά έκριναν το ματς. Το δεύτερο ημίχρονο απέκτησε διαδικαστικό χαρακτήρα, αφού έμοιαζε αδύνατο να ανατραπεί το εις βάρος τους σκορ.\nΓια τους «Πειραιώτες» υπάρχει ακόμα μία εκκρεμότητα: το ματς της 5ης Δεκεμβρίου με τη Γιουβέντους στο Καραϊσκάκη. Οφείλουν να νικήσουν, τόσο για τη δική τους βαθμολογία στην UEFA, όσο και της Ελλάδας η οποία κινδυνεύει να "κατρακυλήσει" στην 15η θέση. Αλλά και για να κλείσουν με όμορφο τρόπο το μακρύ ταξίδι τους στην Ευρώπη, που είχε αφετηρία στα τέλη Ιουλίου στο Βελιγράδι, όπου έπαιξαν με την Παρτιζάν για τον 3ο προκριματικό γύρο του Τσάμπιονς Λιγκ.


Είναι εποχή για αυτόφωρο; | Κατάνυξη\nΕίναι εποχή για αυτόφωρο;\n…ας ευχηθούμε σε όλους μας να έχουμε τη φροντίδα της Θεοτόκου, ως έθνος και ως απλοί στρατιώτες της αγίας Πίστης μας.\n«Με παρέμβαση του Εισαγγελέα λοιπόν, αυτόφωρο για όσους δε φορούν μάσκα». Αυτή ήταν η είδηση πρίν λίγες ημέρες που πάγωσε τις καρδιές μας πριν από τον ερχομό του χειμώνα.\nΠροσέξτε φίλοι και αδελφοί γιατί έρχεται της εποχικής γρίπης, ο βαρύς χειμώνας. Φέτος πάλι με την κορώνα του θα έρθει ο βασιλιάς “του παγετώνα”, μην ξεχαστούμε όμως καλά να κουμπώσουμε τη χειμερινή μας φορεσιά και προσοχή στην ελαφριά, λεπτή μας μάσκα μην την πάρει ο αέρας… διαφορετικά περιμένει το αυτόφωρο και ο Εισαγγελέας!\nΆλλο να μας πάρει ο αέρας τη μάσκα με έναν πολύ δυνατό αέρα που φύσηξε κάποια μέρα… Κι άλλο εμείς να μη φοράμε τη μάσκα από αντίδραση ή από αμέλεια. Τότε, αρκεί μόνο μια καταγγελία ή ένα βίντεο και μια φωτογραφία για τον έλεγχο και είναι έτοιμη να ενεργήσει η Εισαγγελία και να σχηματίσει τη δικογραφία της αυτόφωρης διαδικασίας.\nΠολλά σχολεία ήδη έχουν προβεί σε καταλήψεις και δεν επιθυμούν να εφαρμόσουν τα μέτρα της πολιτείας στο χώρο της μάθησης και της άθλησης. Μέχρι στιγμής αναφέρθηκε πως δε θα ισχύσει και δε θα εφαρμοστεί το αυτόφωρο για τους μαθητές. Όμως οι γονείς ανησυχούν για την κατάσταση των παιδιών τους, κυρίως για τις συνθήκες στις οποίες βρίσκονται εκτεθειμένα και για τη χαμένη διδακτική ύλη του σχολικού έτους. Χωρίς αμφιβολία, οι καταστάσεις λόγω των ιώσεων θα γίνουν δυσκολότερες και δε θα έχουν την πολυτέλεια να αναπληρώσουν την ύλη το χειμώνα.\nΜε αφορμή τη μη χρήση της μάσκας στα σχολεία και την ειδικότερη αντίδραση και την παρακίνηση να μη φορούν τη μάσκα γενικότερα οι πολίτες και σε άλλα σημεία που συναθροίζονται όπως τα πάρκα και οι πλατείες, πλέον με την αυτόφωρη διαδικασία γίνεται άμεσα και η σύλληψη. Με τη σχετική εγκύκλιο 16|2020 στις 21-09-20 που εξέδωσε ο Εισαγγελέας του Αρείου Πάγου Βασίλης Πλιώτας ζητά την άμεση παρέμβαση της εισαγγελικής αρχής σχετικά με την υποχρεωτικότητα της χρήσης της μάσκας. Επιβλήθηκε δια νόμου η χρήση της μάσκας και η τήρηση της νομιμότητας για την προστασία των πολιτών είναι πλέον επιτακτική ανάγκη δια του νόμου. Έτσι, όποιος δε συμμορφώνεται με τα μέτρα και δεν εφαρμόζει το νόμο, θα έχει τελέσει την αξιόποινη πράξη.\nΕπίσης επιβάλλεται από το νόμο, η προσοχή όλων των εισαγγελικών λειτουργών της χώρας μας να εστιάζεται εκτός άλλων και στη διερεύνηση τέλεσης του εγκλήματος του άρθρου 183 ΠΚ (διέγερση σε ανυπακοή), σύμφωνα με το οποίο, “όποιος δημόσια με οποιονδήποτε τρόπο ή μέσω του διαδικτύου προκαλεί ή διεγείρει σε απείθεια κατά των νόμων ή των διαταγμάτων ή εναντίον άλλων νόμιμων διαταγών της αρχής, να τιμωρείται με φυλάκιση έως ένα έτος ή με χρηματική ποινή”.\nΠαρατηρούμε ότι οι περισσότεροι άνθρωποι συμμορφώνονται με τα καινούρια μέτρα προστασίας και τη χρήση μάσκας και προσπαθούν με υπευθυνότητα να προσέχουν ιδιαίτερα τις ευπαθείς ομάδες και τους ασθενείς τους που τους φροντίζουν πάντοτε σωστά και σύμφωνα με τις ιατρικές οδηγίες.\nΔε λείπουν όμως τα προβλήματα ειδικά στους δημόσιους χώρους και στα μέσα μαζικής μεταφοράς, όπου με αυξανόμενη ένταση και συχνότητα δημιουργούνται επεισόδια κυρίως με αυτούς που δε φορούν τη μάσκα. Μέχρι και ξύλο έχουμε ακούσει να δίνουν μεταξύ τους όταν προκύπτουν διαφωνίες. Η εφαρμογή του νόμου και ο διαχωρισμός σε συμμορφούμενους πολίτες και μη συμμορφούμενος πολίτες έναντι του νόμου της υποχρεωτικότητας της μάσκας δημιουργεί συνεχώς εντάσεις, αλλά και τη δημιουργία δύο αντίπαλων στρατοπέδων.\nΤην κατάσταση δυναμιτίζουν περισσότερο οι δηλώσεις και κυρίως οι χαρακτηρισμοί των επιφανών προσώπων και των πολιτικών, παρά οι φωνές και οι αντιδράσεις απλών πολιτών. Τουλάχιστον ατυχής, είναι μια συγκεκριμένη έκφραση που ακούστηκε πρόσφατα. Δεν περιμέναμε από αξιόλογους ανθρώπους που βρίσκονται πολύ κοντά στο χώρο της υγείας και της προσφοράς των υπηρεσιών της φαρμακευτικής αγωγής για την αντιμετώπιση των ασθενειών, να χαρακτηρίζουν απαξιωτικά τους ανθρώπους. Μια έκφραση που μας στεναχώρησε πραγματικά, αλλά όμως δε χρειάζεται εμείς να την αναφέρουμε γιατί δεν κρίνουμε τους ανθρώπους αλλά τις δημόσιες πράξεις και τους δημόσιους λόγους τους. Άλλωστε αυτό είναι και το νόημα της επιβολής του νόμου να αποτρέψει στην πράξη τη μη χρήση της μάσκας και να προστατεύσει τον κάθε πολίτη και όχι να διαιρέσει την κοινωνία και να προξενήσει αναστάτωση, αλλά το αντίθετο να επιβάλλει την τάξη και την συμμόρφωση σύμφωνα με το νόμο της πολιτείας.\nΠαρακολουθούμε καθημερινά ότι οι άνθρωποι στην προσπάθειά τους να αξιολογήσουν την κατάσταση και να εφαρμόσουν το νόμο, θέλουν να εκφράσουν την άποψή τους. Στην προσπάθεια αυτή εντοπίζουμε μία άρνηση της αποδοχής της διαφορετικής άποψής τους και την απαξιωτική αντιμετώπιση με διάφορους χαρακτηρισμούς που είναι και πρωτότυποι. Έτσι προέκυψε η έκφραση “οι αρνητές της μάσκας”. Γιατί όμως να ονομάζονται αρνητές της μάσκας; Από την αρχή της επιδημίας μέχρι σήμερα δε μας είχε απασχολήσει καμμία ανάλογη έκφραση. Είναι πολύ απλό για εμάς να εφαρμόσουμε το νόμο και αν δεν τον εφαρμόσουμε να υποστούμε τις συνέπειες του νόμου. Εμείς γνωρίζουμε ότι η Πίστη η αληθινή σώζει τον άνθρωπο. Ιστορικά λοιπόν και μέσα από τα Συναξάρια των αγίων μας, όποιος πιστός αρνήθηκε την πίστη του κατονομάστηκε ως αρνητής της Πίστεως. Η μάσκα έχει τόση μεγάλη σημασία για την ανθρώπινη ζωή ώστε να λάβει μια αντίστοιχη αξία; Μήπως επειδή η μάσκα επιβλήθηκε δια νόμου και στον ιερό ναό και στη λατρευτική ζωή της Εκκλησίας μας, κατά συνέπεια έχει αποδώσει συμβολικά σε όσους πιστεύουν και την ονομασία “οι αρνητές της μάσκας”;\nΣτη ζωή της Εκκλησίας που είναι το Σώμα του Χριστού και Κεφαλή της ο Ίδιος ο Χριστός λειτουργούν οι νόμοι του Θεού και κανένας πλέον ανθρώπινος νόμος δεν υπερτερεί. Έτσι λοιπόν όποιος αντιβαίνει στο νόμο του Θεού και αρνείται τη χάρη του Θεού και αμφισβητεί την αγιότητα, τότε γίνεται αρνητής της Πίστεως. Η Εκκλησία με την πίστη και αγιότητα ζει τη θαυματουργική ζωή του Θεανθρώπου Χριστού και η μάσκα δεν έχει θέση στην Πίστη και τη ζωή του πληρώματος του Χριστού. Είναι άρνηση της Πίστεως και πραγματικά η “μάσκα φυλακίζει την Πίστη”, σύμφωνα με το κήρυγμα του Αρχιεπισκόπου Κρήτης Ειρηναίου, προς το ποίμνιο. Εδώ εφαρμόζονται οι πνευματικοί νόμοι του Θεού κατά το άγιο Θέλημα του Θεού. Γιατί λοιπόν, δεν μπορεί να έχει η Εκκλησία το νόμο του Θεού σε ισχύ και δεν της επιτρέπεται αυτό σήμερα; Μέσα στον άγιο ιερό ναό δε μεταδίδονται ασθένειες, επομένως δεν υπάρχει και η ανάγκη της μάσκας. Εκεί όμως που μας διέπουν οι ανθρώπινοι κανόνες και οι νόμοι της πολιτείας είμαστε υπόλογοι απέναντι στο νόμο. Στην Εκκλησία κατά τη Θεία Λειτουργία είμαστε ενώπιον του Θεού και υπόλογοι στο νόμο του Θεού. Εκεί λειτουργεί η Πίστη και η Χάρη του Θεού. Άρα πολύ απλά και αβίαστα γίνεται και η Ομολογία της Πίστεως.\nΜας ήρθε με το καλό και ο μήνας Οκτώβριος, που είναι η αγία εορτή της Αγίας Σκέπης της Παναγίας μας, ας ευχηθούμε σε όλους μας να έχουμε τη φροντίδα της Θεοτόκου, ως έθνος και ως απλοί στρατιώτες της αγίας Πίστης μας.\nΗ Παναγία μας Σκέπη και βοήθεια! Αμήν.\nΠροηγούμενο άρθροΣτην τελική ευθεία το ηλεκτρονικό φακέλωμα\nΕπόμενο άρθροΎμνος εις την… Ορθοδοξίαν


Η αυλαία του Φεστιβάλ Ελληνικού Ντοκιμαντέρ-Docfest ανοίγει για 8η συνεχή χρονιά στην πόλη της Χαλκίδας, από τις 13 έως τις 16 Νοεμβρίου προβάλλοντας συνολικά 80 ντοκιμαντέρ.\n01 - 02 Νοεμβρίου 2014\nTo Φορμά είναι ένα διήμερο για τη φωτογραφία με μπαζάρ μεταχειρισμένων φωτογραφικών ειδών, παρουσιάσεις φωτογράφων, εκθέσεις και ανοιχτές συζητήσεις, το Σάββατο 1 και Κυριακή 2 Νοεμβρίου στο Ρομάντσο.\n30 - 31 Οκτωβρίου 2014\n4η Mεξικάνικη γιορτή για την ημέρα των νεκρών\nΟ Σύλλογος Μεξικάνων Καλλιτεχνών και Διανοουμένων στην Ελλάδα «BALAM», διοργανώνει για τέταρτη συνεχή χρονιά τη Γιορτή για την Ημέρα των Νεκρών στην Αθήνα, την Πέμπτη 30 και Παρασκευή 31 Οκτωβρίου, στο Boo cafe-bar.\nΤο πρωτοποριακό «InMute ’14», για δεύτερη χρονιά, προσκαλεί όλους να ανακαλύψουν διαφορετικά το βουβό κινηματογράφο, συνοδεύοντάς τον με live σύγχρονη ηλεκτρονική μουσική, στις 24, 25 και 26 Οκτωβρίου, στη Μικρή Σκηνή της Στέγης.\n05 - 21 Σεπτεμβρίου 2014\nΤο 43ο Φεστιβάλ Βιβλίου προσκαλεί τους βιβλιόφιλους στον υπαίθριο χώρο του Ζαππείου από 5 έως 21 Σεπτεμβρίου 2014.\nΑπολογισμός TEDx Thessaloniki 2014\nΓια 5η συνεχή χρονιά πραγματοποιήθηκε στις 10 Μαΐου, στο Βασιλικό θέατρο το TEDx Thessaloniki, με γενικό θέμα για φέτος "Every End Is A Beginning" - «Κάθε Τέλος Μία Αρχή».\nΗ Alessandra Fabbri παρουσιάζει το ερευνητικό της project με θέμα «Ο χορός ως μια μορφή εξωραϊσμού του φυσικού τοπίου» με δωρεάν είσοδο στον Κινητήρα Στούντιο στις 27 Απριλίου.\nΠαρουσίαση του βιβλίου «Control Zed» στη Frown\nΗ Frown φιλοξενεί την παρουσίαση του κοινωνικού ψυχολογικού θρίλερ «Control Zed» του Βασίλη Καμπούρη, την Πέμπτη 27 Μαρτίου στις 19.30.


ΟΡΘΟ ΤΟ «ΕΘΝΙΚΟΝ ΟΧΙ». PLAN B ΥΠΑΡΧΕΙ; - aVecnews.gr\nΟΡΘΟ ΤΟ «ΕΘΝΙΚΟΝ ΟΧΙ». PLAN B ΥΠΑΡΧΕΙ;\nΜε τη χθεσινή του ομιλία ο Αλέξης Τσίπρας έδειξε αποφασισμένος να πάει στις Βρυξέλλες και να συγκρουστεί με το σκληρό πυρήνα της Ευρωζώνης. Επαναλαμβάνοντας σχεδόν όλες του τις προεκλογικές εξαγγελίες, επιτέθηκε με ασυνήθιστη δριμύτητα στους δανειστές ικανοποιώντας μεν το πληγωμένο εθνικό συναίσθημα του λαού, εξοργίζοντας δε το ευρωπαϊκό κονκλάβιο… Ανεβάζοντας επικίνδυνα τους τόνους, δεν δίστασε να θυμίσει τι έχουν κάνει στην πατρίδα μας οι ναζί και να θέσει επίσημα το αίτημα για τις γερμανικές αποζημιώσεις και την επιστροφή του κατοχικού δανείου… Και βέβαια αιφνιδιάζοντας τους πάντες, έκλεισε την ομιλία του βουρκωμένος και συναισθηματικά φορτισμένος!\nΑυτά όλα είναι γνωστά και φυσικά κάθε λογικά και εθνικά σκεπτόμενος Έλληνας κατ΄αρχήν τα επικροτεί. Κι αυτό γιατί στα μάτια του λαού φαίνεται ότι επιτέλους υπάρχει ένας πρωθυπουργός που ξέρει να λέει και ΟΧΙ και μια κυβέρνηση που παρά τις πιέσεις, δεν κάνει πίσω στις βασικές της εξαγγελίες για το σταμάτημα της φτωχοποίησης της κοινωνίας…\nΘέλω να πιστεύω ότι κοινή είναι η διαπίστωση πως η εθνικά ορθή πολιτική δεν ασκείται με λαϊκίστικα κριτήρια και με τη λογική της συναισθηματικής ικανοποίησης της εκλογικής βάσης ή της εσωτερικής κοινής γνώμης αλλά με στόχο τη σωτηρία της πατρίδας από την καταστροφή και την υπεράσπιση του ελληνικού λαού από τον όλεθρο και την απόλυτη φτωχοποίηση. Ωραία είναι τα λόγια, ευχάριστα ακούγονται οι εξαγγελίες που ανακουφίζουν τις τυραννισμένες από την κρίση λαϊκές μάζες, γαληνεύουν οι ψυχές όλων μας. Όμως οι πολιτικές δεν κρίνονται από τα λόγια. Κρίνονται από τα έργα. Κρίνονται εκ του αποτελέσματος…\nΓια αυτό και τίθεται αυτόματα το ζήτημα του εάν και κατά πόσο η κυβέρνηση και προσωπικά ο Αλέξης Τσίπρας έχουν στο βάθος του μυαλού τους σκεφτεί τι γίνεται στην περίπτωση που οι εταίροι μας (και για να ακριβολογούμε το Βερολίνο και οι δορυφόροι του…) απορρίψουν μετ΄ «επαίνων» τις κυβερνητικές προτάσεις. Αν έχουν επεξεργαστεί ένα εναλλακτικό σχέδιο εφ΄ όσον δεν καταλήξουν σε μια αμοιβαία αποδεκτή λύση που θα ικανοποιεί όλες τις πλευρές… Ένα plan B που θα πρέπει να τεθεί σύντομα σε εφαρμογή αν επακολουθήσει ναυάγιο στις συνομιλίες αυτής της «διαβολοβδομάδας»…\nΜε λίγα λόγια, θα πάνε σε grexit; Θα αποφασίσουν επιστροφή στη δραχμή; Θα ακολουθήσουν το παράδειγμα της Κύπρου με το κούρεμα των τραπεζικών καταθέσεων; Θα κάνουν πίσω στις εξαγγελίες για να σώσουν ό,τι μπορεί να σωθεί;\nΜέχρι στιγμής δεν υπάρχει απάντηση στα ερωτήματα αυτά. Προς το παρόν δίνουμε τη μάχη του νέου «εθνικού ΟΧΙ». Η ώρα της αλήθειας όμως είναι ante portas. Κι αν θέλουμε να αποφύγουμε τα χειρότερα, θα επιλέξουμε τον συμβιβασμό. Μας αρέσει, δεν μας αρέσει… Και εμείς αλλά και οι ξένοι. Όσο επώδυνος κι αν είναι, όσο κι αν μας ξυπνήσει από το εθνικό μας νανούρισμα…


Ο μύθος του πειράματος Michelson – Morley – physicsgg\nΑρχική › ΣΧΕΤΙΚΟΤΗΤΑ › Ο μύθος του πειράματος Michelson – Morley\nΟ μύθος του πειράματος Michelson – Morley\nBy physicsgg on 18/01/2013 • ( 4 )\nH διάταξη του πειράματος Michelson – Morley\nΚατά τη διαδικασία μύησης ενός επιστήμονα, λέγονται ιστορίες για ήρωες του παλιού καιρού. Οι «ιστορίες» αυτές επιτελούν διάφορες λειτουργίες. Χρησιμεύουν ως μύθοι νομιμοποίησης για τη σημερινή επιστημονική κοινότητα, δείχνοντας ότι κληρονόμησε τον μανδύα των γιγάντων των παλιών καιρών.\nBοηθούν να επιβληθούν στον νεοφώτιστο τα σημερινά δόγματα και ιδανικά της επιστημονικής κοινότητας, ενώ υποδηλώνουν ότι οι επιστημονικές επιτυχίες του παρελθόντος οφείλονται στο ότι ακολουθήθηκαν οι διαδικασίες που επιβάλλονται σήμερα.\nΈτσι, κατά μεγάλο μέρος, οι κουτσουρεμένες ιστορίες που αποτελούν τον πρόλογο πολλών διδακτικών βιβλίων είναι, για να μιλήσουμε κάπως άκομψα, δείγματα μεθοδολογικής προπαγάνδας, τα οποία σπανίως αντέχουν σε σοβαρή ιστορική έρευνα.\nΔεν μπορούμε βεβαίως να περιμένουμε από επαγγελματίες επιστήμονες να διοχετεύουν την προσοχή τους στην ιστορική έρευνα. Όπως έγραψε ο Ουάιτχεντ: «Μια επιστήμη που διστάζει να ξεχάσει τους θεμελιωτές της είναι χαμένη». Ούτε μπορεί κανείς να έχει αντίρρηση αν η «ιστορία» συμπτύσσεται προκειμένου να βοηθηθεί ο φοιτητής να φτάσει στα σύνορα της τρέχουσας έρευνας. Εν τούτοις, η ιστορική ακολουθία με την οποία αναπτύχθηκαν οι θεωρίες θίγουν προβλήματα που προέκυψαν από την εφαρμογή και επέκταση πρότερων θεωριών. Άρα τα διδακτικά βιβλία δεν μπορούν να αποφύγουν μια έμμεση «ιστορία της επιστήμης», ενώ η δόμηση τόσο της έμμεσης όσο και της εκπεφρασμένης σε αυτά «ιστορίας» φέρει λανθάνοντα μηνύματα.\nΗ «επίσημη εκδοχή» για την κατάρριψη της κλασικής θεωρίας του αιθέρα και τη γένεση της θεωρίας της σχετικότητας αποδίδει κρίσιμο ρόλο σε ένα πείραμα που πραγματοποίησαν ο Άλμπερτ Μάικελσον και ο Έντουαρτ Μόρλεϋ το 1887.\nΣύμφωνα με την επίσημη ιστορία, το πείραμα απέδειξε ότι ο αιθέρας ήταν ανύπαρκτος, και παρέσχε τη βάση από την οποία ο Αϊνστάιν συνήγαγε το Αξίωμα του Φωτός της ειδικής θεωρίας της σχετικότητας. Αναφορικά με αυτό το ζήτημα, είναι ανάγκη να τεθούν δυο ερωτήματα: «Ανταποκρίνεται στην ιστορική αλήθεια;», και «Όντως το πείραμα απαιτεί την εγκατάλειψη της θεωρίας του αιθέρα υπέρ της σχετικότητας;». Και στα δυο ζητήματα θα επιχειρηματολογήσουμε ενάντια στην επίσημη ιστορία.\nΟ Άλμπερτ Μάικελσον ήταν υπεύθυνος για την ανάπτυξη της τέχνης της «συμβολομετρίας». Κατασκεύασε όργανα εξαιρετικής ευαισθησίας, η οποία εξαρτιόταν από τη «συμβολή» φωτεινών κυμάτων. Έτσι, όταν ένας κυματοσυρμός φωτός διαχωριστεί και στη συνέχεια επανασυνδυαστεί, ακόμα και ελάχιστες διαφορές στις αποστάσεις που διανύθηκαν από τους διαχωρισμένους κυματοσυρμούς, θα αποκαλυφθούν από τον τρόπο που τα μέγιστα και τα ελάχιστα των δυο μερών αλληλοενισχύονται ή αλληλοαναιρούνται συστηματικά δημιουργώντας ένα διαμόρφωμα λεπτών ζωνών από φωτεινούς ή σκοτεινούς κροσσούς.\nΟ Μάικελσον πίστευε στη θεωρία του αιθέρα, και συνέλαβε τη φιλόδοξη ιδέα να χρησιμοποιήσει τη συμβολομετρία για να μετρήσει την κίνηση της Γης διαμέσου του αιθέρα, συγκρίνοντας την ταχύτητα του φωτός ως προς τη Γη με εκείνη που το φως είχε σε σχέση με τον αιθέρα. Το ενδιαφέρον του Μάικελσον γι αυτό το πρόβλημα φαίνεται ότι διεγέρθηκε από ένα μεταθανάτιο γράμμα του Μάξγουελ που δημοσιεύθηκε το 1880. Σύμφωνα με τη θεωρία που ανέπτυξε ο Φρένελ, ο αιθέρας είναι σταθερός στον χώρο, και επομένως διαρρέει τα σώματα που κινούνται μέσα σ’ αυτόν.\nΌμως, ο Στόουκς διατύπωσε το 1846 μια εναλλακτική θεωρία, σύμφωνα με την οποία ο αιθέρας συμπαρασύρονταν μέσα στα κινούμενα σώματα και συρόταν μαζί τους στη γειτονική περιοχή τους. Όταν ο Μάικελσον άρχισε να εκτελεί το πείραμά του το 1881, αντικείμενό του ήταν να προσδιοριστεί η ταχύτητα της Γης σε σχέση με τον αιθέρα, προκειμένου να αποφανθεί αν ήταν ορθή η θεωρία του Φρενέλ ή εκείνη του Στόουκς.\nΕπομένως, προτού καν περιγράψουμε το πείραμα του Μάικελσον, έχουμε ήδη απαντήσεις για δυο ερωτήματά μας.\nΠρώτον, η επίσημη εκδοχή δεν είναι ιστορικά ακριβής: Ο Μάικελσον δεν θεώρησε ότι το αποτέλεσμά του κατέρριψε τη «θεωρία του αιθέρα», αλλά το εξέλαβε ως μέσο για να διακρίνει μεταξύ των δυο εκδοχών της θεωρίας.\nΔεύτερον, αν δεχθούμε ότι η ερμηνεία του Μάικελσον για το πείραμά του είναι νομιμοποιημένη, προκύπτει ότι δεν μπορεί να αποτελέσει απόδειξη για την ανυπαρξία του αιθέρα, ή να παράσχει μια πλήρη δικαιολόγηση για το Αξίωμα του Φωτός του Αινστάιν….\n… Το πείραμα Μάικελσον – Μορλεϋ είχε μια αρκετά πολυκύμαντη ιστορία. Τα πρακτικά προβλήματα που ανέδειξε δεν επιλύθηκαν ολοκληρωτικά παρά μόνο εβδομήντα έξι χρόνια μετά την πρώτη εκτέλεσή του, και σε κάθε περίπτωση το αποτέλεσμα μπορούσε να ερμηνευθεί με ποικιλία τρόπων. Συναντήσαμε τρεις ερμηνείες του αποτελέσματος στη βάση των θεωριών του αιθέρα: την υπόθεση συμπαρασυρμού του αιθέρα του Στόουκς, την υπόθεση συστολής του Φιτζέραλντ και την υστερότερη θεωρία Λόρεντς. Εκτός από αυτές, ο Γουόλτερ Ριτζ πρότεινε το 1908 ένα εντελώς διαφορετικό είδος ερμηνείας, σύμφωνα με την οποία το φως θα έπρεπε να θεωρηθεί ως ρεύμα ενέργειας του οποίου η ταχύτητα εξαρτάται από την ταχύτητα της πηγής.\nΆρα η ταχύτητα του φωτός που εκπέμπει η λυχνία στη συσκευή Μάικελσον – Μόρλευ παραμένει σταθερή σε σχέση με τη συσκευή, ανεξάρτητα από την κινητική κατάστασή της. Θα μπορούσε επιπλέον κάποιος να ισχυριστεί ότι το πείραμα ακύρωνε την Κοπερνίκεια Επανάσταση και έδειχνε ότι η Γη ενδέχεται τελικά να είναι σε ηρεμία στο κέντρο του σύμπαντος!\nΠροφανώς, επιθυμητό ήταν να περιοριστεί η ζημιά από την ερμηνεία του πειράματος, ενώ θα ήταν γελοία κάθε πρόταση επιστροφής σε μια γεωκεντρική αστρονομία. Όμως στην αρχή του αιώνα εμφανίστηκαν βιώσιμες εναλλακτικές ερμηνείες, και μια από αυτές – η υστερότερη θεωρία Λόρεντς – παρέμεινε ανέπαφη από τα πειραματικά αποτελέσματα που τελικά κατέρριψαν τις άλλες. Από πού προέρχεται τότε η ανθεκτικότητα της επίσημης ερμηνείας, που αποδίδει στο πείραμα Μάικελσον – Μόρλευ το προσόν ότι κατέρριψε τον αιθέρα και απέδειξε το Αξίωμα του Αινστάιν;\nΜερικοί ισχυρίστηκαν ότι η επίσημη άποψη προκύπτει από την προσήλωση στην «ιδεολογία του πειράματος», το δόγμα σύμφωνα με το οποίο όλα τα θεωρητικά αξιώματα πρέπει να συνάγονται άμεσα από πειραματικά αποτελέσματα.\nΕκείνοι που θέλησαν να ξεκόψουν την επιστημονική εκπαίδευση από το μαγγανοπήγαδο της παραδοσιακής εργαστηριακής δουλειάς και να αποκαταστήσουν τον ρόλο της φαντασίας στην επιστήμη, υπογράμμισαν ιδιαίτερα το γεγονός ότι ο Μάικελσον πίστευε για όλη τη ζωή του στον αιθέρα, και ότι μεταξύ των διφορούμενων σχετικών σχολίων του Αϊνστάιν συγκαταλέγεται και ο ισχυρισμός ότι το θέμα «είχε αμελητέα επίδραση» στη σχετικότητα.\nΜόλις όμως σκεφθεί κανείς «σχετικιστικά», «βλέπει» το μηδενικό αποτέλεσμα στη βάση του Αξιώματος του Φωτός του Αϊνστάιν.\nΑπογυμνωμένο από την εφιαλτική ευαισθησία του, το πείραμα είναι όμορφα απλό, κομμένο – ραμμένο για το ρόλο της διδασκαλίας του τι σημαίνει θεωρία της σχετικότητας, έστω κι αν αναγκαστούμε να συμπεράνουμε ότι ήταν ολότελα ασήμαντο για το ζήτημα του ποια θεωρία θα μπορούσε να επιλέξει κανείς μεταξύ του Στόουκς, του Φιτζέραλντ, του Λόρεντς, του Αϊνστάιν και του Ριτζ.\nΜολονότι το πείραμα ήταν ιστορικά χρήσιμο για να πείσει τους ανθρώπου ότι ο Αϊνστάιν είχε δίκιο, το ίδιο δεν αιτιολογεί αυτήν την πεποίθηση. Οι λόγοι για τους οποίους η θεωρία του Λόρεντς παραχώρησε τη θέση της σε εκείνη του Αϊνστάιν βρίσκονται αλλού.\nΠΗΓΗ: «Φιλοσοφία και νέα Φυσική», Jonathan Powers, Απόδοση στα ελληνικά: Τ. Κυπριανίδης και Τ. Τσιαντούλας – Πανεπιστημιακές Εδόσεις Κρήτης\n‹ Βίντεο: το διαστημικό σκάφος Orion στο διάστημα\nΞεροπόταμος στον Άρη ›\nΕτικέτες: πείραμα Michelson - Morley, ΤΑΧΥΤΗΤΑ ΦΩΤΟΣ\n23/01/2015 • 12:17 μμ\nΤο άρθρο ισχυρίζεται ότι:\n«Σύμφωνα με την επίσημη ιστορία, το πείραμα ΑΠΕΔΕΙΞΕ ότι ο αιθέρας ήταν ανύπαρκτος, και παρέσχε τη βάση από την οποία ο Αϊνστάιν συνήγαγε το Αξίωμα του Φωτός της ειδικής θεωρίας της σχετικότητας.» (Τα κεφαλαία δικά μου)\nΑυτό δεν είναι σωστό. Η αλήθεια βρίσκεται στην αμέσως προηγούμενη πρόταση:\n«Η «επίσημη εκδοχή» για την κατάρριψη της κλασικής θεωρίας του αιθέρα και τη γένεση της θεωρίας της σχετικότητας αποδίδει ΚΡΙΣΙΜΟ ΡΟΛΟ σε ένα πείραμα που πραγματοποίησαν ο Άλμπερτ Μάικελσον και ο Έντουαρτ Μόρλεϋ το 1887.» (Τα κεφαλαία δικά μου).\nΆλλο ΑΠΕΔΕΙΞΕ και άλλο ΕΙΧΕ ΚΡΙΣΜΙΜΟ ΡΟΛΟ.\nΤο πείραμα έδωσε ένα αποτέλεσμα που ΔΕΝ ΜΠΟΡΟΥΣΕ να ερμηνεύσει η Κλασική Φυσική. Άρα χρειαζόταν ΜΙΑ ΚΑΙΝΟΥΡΓΙΑ ΘΕΩΡΙΑ. Από όλες τις προταθείσες, επικράτησε τελικά η Ειδική Θεωρία της Σχετικότητας. Αλλά το πείραμα ήταν Η ΑΙΤΙΑ για τις προτάσεις των νέων θεωριών.\nΤέλος δεν γνωρίζω από πού προέρχεται η πληροφορία ότι ο Μάικελσον πίστευε στον αιθέρα μέχρι τον θάνατό του. Εγώ έχω δει μια φωτογραφία στο αστεροσκοπείο του όρους Wilson το 1931, ένα χρόνο πριν από τον θάνατό του, στην οποία ποζάρει με υπερηφάνεια δίπλα στον Αϊνστάιν.\n23/01/2015 • 4:09 μμ\nΣχετικά με την πληροφορία ότι ο Μάικελσον πίστευε στον αιθέρα μέχρι τον θάνατό του κάτι σχετικό αναφέρεται και εδώ http://www.aip.org/history/gap/Michelson/Michelson.html\nΘα το ψάξω περισσότερο. Έτσι ή αλλιώς ευχαριστώ για το σχόλιό σας.\n12/10/2016 • 10:50 μμ\nΝομιζω αυτο το κειμενο θα σας βοηθησει να καταλαβετε τη σχεση μεταξυ αιθερα – σχετικοτητας:\n«Ο Ρόμπερτ Β. Laughlin, Νόμπελ φυσικής, Πανεπιστήμιο του Stanford, έχει να πει για τον αιθέρα στη σύγχρονη θεωρητική φυσική:»Η ειρωνεία είναι ότι το πιο δημιουργικό έργο του Αινστάιν, η γενική θεωρία της σχετικότητας, θεωρεί τον χωρο ως ένα μέσο ενώ στην ειδική σχετικότητα θεωρεί οτι τέτοιο μέσο δεν υπάρχει. Η λέξη «αιθέρας» έχει εξαιρετικά αρνητικές χροιές στη θεωρητική φυσική, λόγω της σύνδεσης της, στο παρελθόν, με την αντίθεσή της στη σχετικότητα. Η Σχετικότητα στην πραγματικότητα δεν αναφέρει τίποτα σχετικά με την ύπαρξη ή την μη ύπαρξη ύλης που διαπερνά το σύμπαν, παρά μόνο ότι οποιαδήποτε τέτοια ύλη πρέπει να έχει σχετικιστική συμμετρία. Οπότε καταλήγει στο συμπέρασμα ότι τέτοια ύλη υπάρχει. Περίπου την εποχή που η σχετικότητα είχε γίνει αποδεκτή, μελέτες ραδιενέργειας, άρχισαν να δείχνουν ότι το κενό του χώρου είχε φασματοσκοπική δομή παρόμοια με εκείνη των απλών στερεών και υγρών. Μεταγενέστερες μελέτες με μεγάλους επιταχυντές σωματιδίων μας έχουν δώσει τώρα να καταλάβουμε ότι ο χώρος είναι περισσότερο σαν ένα κομμάτι τζάμι παρά μία ιδανική Νευτόνεια κενότητα. Είναι γεμάτο με ουσία που συνήθως είναι διαφανής, αλλά μπορεί να γίνει ορατή χτυπώντας αρκετά δυνατά για να ξεκολλήσεις ένα κομμάτι. Η σύγχρονη έννοια του κενού του χώρου, επιβεβαιώνεται καθημερινά από το πείραμα, οτι είναι ένας σχετικιστικός αιθέρας. Αλλά δεν το λέμε αυτό διότι είναι ταμπού.»\n13/10/2016 • 1:05 μμ\nΠολλές φορές η ίδια λέξη έχει διαφορετικές έννοιες στο πλαίσιο διαφορετικών θεωριών, και αυτό μπορεί να δημιουργήσει σύγχυση. Τι ακριβώς σημαίνει «αιθέρας»; Κατά τον Όμηρο και τον Ησίοδο σημαίνει τον καθαρό αέρα πάνω από την ατμόσφαιρα ή το καθαρό φως του ουρανού (αίθω = καίω). Κατά τον Αριστοτέλη (που κωδικοποίησε τις ιδέες του Φιλόλαου, του Ξενοφάνη και του Παρμενίδη) είναι το πέμπτο στοιχείο της φύσης (πέρα από το χώμα, το νερό και τη φωτιά). Η λέξη είχε «χαθεί» για αιώνες, και «ανασύρθηκε» από τους φυσικούς του 19ου αιώνα, που έψαχναν ένα όνομα για το «μέσο» δια του οποίου διαδίδεται το φως.\nΟ Einstein διατύπωσε μια θεωρία, σύμφωνα με την οποία η ύπαρξη ΑΥΤΟΥ του αιθέρα δεν είναι απαραίτητη για τη διάδοση του φωτός και, σύμφωνα με το ξυράφι του Ockham, η υπόθεση του αιθέρα, όπως την είχαν διατυπώσει οι φυσικοί του 19ου αιώνα, εγκαταλείφθηκε.\nΑν ΣΤΟ ΠΛΑΙΣΙΟ ΚΑΠΟΙΑΣ ΑΛΛΗΣ ΘΕΩΡΙΑΣ ονομάσουμε αιθέρα ΟΤΙΔΗΠΟΤΕ υπάρχει στο χώρο, πέρα από όσα βλέπουμε, αυτό είναι ΚΑΤΙ ΔΙΑΦΟΡΕΤΙΚΟ από τον αιθέρα του 19ου αιώνα. Δεν θα πρέπει η χρήση της ίδιας λέξης για διαφορετικές έννοιες, στο πλαίσιο διαφορετικών θεωρίων, να μας δημιουργεί σύγχυση.\nΝα μην ξεχνάμε τι συνέβη με τη λέξη ΑΤΟΜΟ. Αυτή πρωτοχρησιμοποιήθηκε από τους Λεύκιππο και Δημόκριτο για να περιγράψει την ελάχιστη ποσότητα ύλης, που δεν μπορεί να υποδιαιρεθεί περαιτέρω. Έτσι όταν μετά τον Λαβουαζιέ διαπιστώθηκε ότι η ύλη στις χημικές αντιδράσεις δεν υποδιαρείται επ’ άπειρον, οι επιστήμονες ονόμασαν ΑΥΤΗΝ την ελάχιστη ποσότητα ύλης «άτομο». Δυστυχώς σύντομα διαπιστώθηκε ότι όχι μόνο τα άτομα «τέμνονται» σε νουκλεόνια και ηλεκτρόνια, αλλά και ότι τα ίδια τα νουκλεόνια «τέμνονται» περαιτέρω σε κουάρκ. Άρα τα «δικά μας» άτομα δεν περιγράφουν την ίδια έννοια με αυτήν των Λεύκιππου-Δημόκριτου.\nΔυστυχώς η έννοια του «κενού» είναι διαφορετική στο πλαίσιο διαφορετικών θεωριών, και αυτό δημιουργεί σύγχυση. Η διαφορά είναι ιδιαίτερα σημαντική μεταξύ Γενικής Σχετικότητας και Κβαντομηχανικής. Επειδή οι δύο αυτές θεωρίες είναι ΜΗ ΣΥΜΒΑΤΕΣ μεταξύ τους, δεν θα πρέπει να συγκρίνουμε το κβαντικό κενό με αυτό της Σχετικότητας.


Κουνελοχώρα: Μαρτίου 2014\nΚαι μέσα στην άνοιξη κοκκινίζουνε τον κάμπο οι παπαρούνες και μυρίζει σπέρμα η γη. Και, ξαφνικά, όλα χρυσίζουνε, μια πύρα αλλιώτικη απλώνεται στον κόσμο και λένε μαζικά οι άνθρωποι:\n"Να το το καλοκαίρι".\nΚαι αυτό γίνεται πάντα, με μαθηματική επανάληψη, χιλιάδες χρόνια, εκατομμύρια χρόνια, μέσα σε μια μονοτονία που εμείς τη λέμε "διάσταση χρόνου" και μέσα σ' έναν χώρο που εμείς τον λέμε "διάσταση χώρου", αλλά που δεν είναι διαστάσεις και δεν είναι και τίποτα... Και ο ήλιος βγαίνει και αυτός μαθηματικά, ανατολή ώρα τόση, λεπτά τόσα, δύση το ίδιο, σαν ωτομοτρίς, με δρομολόγιο καθορισμένο, και το φεγγάρι ξεκινάει, τόξο της Άρτεμης, γεμίζει σαν τα μάγουλα της κυρά Αργυρούλας, ξαναδειάζει, και όλα γίνονται μ' έναν σκοπό που είναι κρυμμένος μέσα στ' αστρικά μυστήρια, και μεις ερχόμαστε στον κόσμο ξεδοντιάρικα και ζαρωμένα μωρά και φεύγουμε ξεδοντιάρικα και ζαρωμένα γεροντάκια, μέσα στα εβδομήντα-ογδόντα χρόνια της κουράδικιας υπάρξης μας, θαρρούμε πως είμαστε το κέντρο του σύμπαντος, κουβεντιάζουμε για ανωτερότητες και ιδανικά, κάνουμε βρωμιές και κάτουρα, κάμποσοι αφήνουνε μια τσιρλιά πάνω στην ιστορία, οι περισσότεροι περνάνε ασήμαντοι και χαντακωμένοι και από δίπλα οι παπάδες και τα αγιαστούρια μας σκυλοφοβερίζουνε με καζάνια γιομάτα καυτή πίσσα και μαρτύρια στον αιώνα τον άπαντα. Γιατί ρε; Επειδή και κάναμε το έγκλημα νάρθουμε να ζήσουμε εφτά-οχτώ δεκαετίες και να φάμε το ψωμί με ιδρώτα και την πίκρα με τον κάδο... Έ, άει σιχτίρ λοιπόν!\nΚαι άμα πάτε στη Ταϊτή θα βρείτε κάτι βρωμυξυγκάτες ξυπόλυτες, με πλακουτσερές μύτες που σκυλοαποπνέουνε ψαρίλα και λίπος και που σιχαίνεσαι να τις ζυγώσεις, εκτός αν είσαι χαρμάνης από θηλυκό και μαστούρης από κοροϊδιλίκι... Και τα ξωτικά λιμάνια που σου περιγράφουνε, τα Χογκ Κογκ και τα Ικουίκουε είναι κι αυτά βρώμικα, γιομάτα ψειριάρηδες πεινασμένους και δολοφόνους. Ακούς "Λορέντζο Μαρκές", σε δολώνει τ' όνομα κι άμα πας σε πλακώνει το αγριοκούνουπο κι' η μιζέρια και λες "αμάν να φύγω", αλλά δεν έχει κάθε μέρα παπόρι και κάθεσαι και χτυπιέσαι κι' ονειρεύεσαι το Παρίσι, "πόλι-φως", που άμα και βρεθείς σε μπλέκουνε οι παλιοαλανιάρες, σικ ντυμένες, στα τρώνε μέχρι κουμπί από σώβρακο και τις δέρνουνε ή τις μαχαιρώνουνε Κορσικανοί αγαπητικοί και σαρακιασμένοι έμποροι του "ντρογκ", σκατά μωρέ σας λέω, άμα δε τα βλέπεις με μικροαστικό μάτι θαυμασμού, σκατά κι' απόσκατα, και άσε τα περί ανθρωπίνου πνεύματος και ανωτερότητας, γιατί θα πω κανά χοντρό και θ' αγανακτήσουνε πάλι τα λαμπρά πρόσωπα, τα "κοσμούντα δια της υπάρξεως και της ανωτερότητος των την ανθρώπινην κοινωνίαν" - εδώ, παρακαλώ, να μας φέρετε τα καθήκια να τα γεμίσουμε.\nΆμα πεθάνουμε μας λένε όμορφα λόγια "χους ήν και είς χουν απελεύσει", να τ' ακούνε οι ζωντανοί δηλαδή, γιατί οι πεθαμένοι δεν ακούνε και είτε του πεις ωραία, είτε του πεις άσχημα... Ζητώ όθεν συγγνώμην δια την Αριστοφάνειον αναισχυντίαν μου, αλλά άμα δεν τα γράψω να ξεθυμάνω, θα σκάσω κι όποιος θέλει να τα παρεξηγήσει δικαίωμα του, ας τα διαβάσει όμως... Μπορεί να βρει και λίγην αλήθεια μέσα στην τόση την κοπριά. Δύσκολο δεν είναι. Δύσκολο είναι να "βρεις κοπριά στην αλήθεια".\nΈνα πραγματικά καταιγιστικό απόσπασπα του μοναδικού Νίκου Τσιφόρου. Πηγή, η "Ελληνική Μυθολογία". Το διάβασα, απέμεινα να κοιτάζω το βιβλίο σα χαζός, και θέλησα απλά να το μοιραστώ μαζί σας.\nΑναρτήθηκε από το φονικο κουνελι στις 6:24 π.μ. 5 σχόλια:\nΕτικέτες αποσπάσματα, βιβλία, διηγήματα, Νίκος Τσιφόρος, συζητήσεις στον κήπο\nΗ διαρκής αναζήτηση, λένε, συνιστά τον δρόμο της σοφίας και της γνώσης, και, ω, πόσες δόσεις σοφίας και γνώσης έχει να μοιραστεί απόψε μαζί σου, αγαπητέ αναγνώστη, το φονικό κουνέλι! Είναι λοιπόν γεγονός. Μετά από περιπλανήσεις εβδομάδων σε αφιλόξενα και παράξενα λημέρια, βρισκόμαστε ξανά πίσω στην Κουνελοφωλιά μας. Πιάνουμε μια αναπαυτική θέση, σερβίρουμε τον εαυτό μας μια δόση απολαυστικό λικέρ με απόσταγμα καρότου (αγαπημένο ρόφημα των κουνελιών) και αφηνόμαστε στη ζεστασιά του γλυκού ημίφωτος του λημεριού, έτοιμοι να θρέψουμε τους καρπούς της γνώσης μας!\nΤον καιρό που πέρασε σταθήκαμε μάρτυρες σε αποκλειστικές πληροφορίες και κατακτήσαμε την κορυφή βουνών γεμάτων αποκλειστικότητες. Αυτά που θα δείτε σήμερα εδώ δεν θα τα βρείτε πουθενά αλλού. Τα μοιράζομαι μαζί σας με κίνδυνο της ζωής μου. Χαλάλι, όμως - είστε καλά παιδιά και το αξίζετε.\nΑς μεταβούμε στο ψητό λοιπόν!\nΈνας εμπορικός τομέας που έχει βιώσει τις επιπτώσεις της οικονομικής κρίσης στο πετσί του είναι αναμφισβήτητα εκείνος των περιοδικών. Κατακλυζόμαστε από μια πληθώρα περιοδικών εκδόσεων, για όλα φαινομενικά τα γούστα, τα οποία ωστόσο δε μπορούμε - ή δεν θέλουμε - να αγοράσουμε. Μεταξύ μας, πολλά από αυτά τα περιοδικά δεν αξίζουν και πολλά πράγματα, ενώ όσα αξίζουν, θα χρειαζόντουσαν ομολογουμένως μια γερή δόση ανανέωσης. Οι καιροί τρέχουν και οι εκδόσεις οφείλουν να τους παραβγούν στο τρέξιμο, ειδάλλως θα μείνουν πίσω, ξεπερασμένες και καταϊδρωμένες!\nΕμείς, ωστόσο, καταφύγαμε στα πλέον απόκρυφα λημέρια και σταθήκαμε μάρτυρες νέων, επαναστατικών εξελίξεων - στο όνομα της της καλύτερης δυνατής ενημέρωσης του διψασμένου για γνώση κοινού. Σας παρουσιάζω λοιπόν τα εξώφυλλα ορισμένων καινούργιων περιοδικών, τα οποία αναμένεται να βγουν στην κυκλοφορία τον επόμενο καιρό - αν και η ημερομηνία έκδοσης τους παραμένει ανεξιχνίαστη. Το βασικό χαρακτηριστικό γνώρισμα των συγκεκριμένων περιοδικών είναι η τέλεια προσαρμογή τους στους μεταβαλλόμενους ρυθμούς των καιρών μας και στα γούστα του απαιτητικού καταναλωτή.\nΞεχάστε όσα γνωρίζατε ως τώρα και ετοιμαστείτε να βάλετε καλά το χέρι σας στην τσέπη και να φυλάξετε τα χρήματα που θα δίνατε για εκείνον τον καφέ - τα νέα αυτά περιοδικά είναι βέβαιο πως θα κατακτήσουν μια θέση στην καρδιά σας και στα ράφια του σπιτιού σας...\n1 - "Out" Magazine - Ένα περιοδικό που απλά, δεν λέει.\nΠρώτο στη λίστα της παρουσίασης μας το μοναδικό αυτό στολίδι! Αρκετά πια με τα περιοδικά που καυχιούνται πως είναι "In" και "Trendy"! Τέρμα στα εξώφυλλα με τα χαμόγελα της Crest! Ποιός ασχολείται πλέον με τις μόδες και τις τάσεις ενός άχρωμου πλήθους που βελάζει σαν τα πρόβατα και μιμούνται ο ένας τον άλλον. Καιρός να εμφανιστεί ένα περιοδικό κατάλληλο για την πλειοψηφία του κόσμου, για τον αληθινό άνθρωπο της διπλανής πόρτας - ένα περιοδικό που θα σας κάνει να αισθάνεστε όχι "εντός" αλλά εκτός των πραγμάτων!\nΙδού, κύριοι, το "Out"!\nΣτο τεύχος αυτό ξεχωρίζει το επιβλητικό κεντρικό άρθρο "100 και ένα πράγματα που πρέπει να έχουν κάνει οι φίλοι σας ως τα 40 (για να νιώθετε εντελώς μαλάκας, καθώς δεν θα τα έχετε κάνει εσείς οι ίδιοι)", παρέχονται αποκλειστικές συμβουλές ομορφιάς για ανθρώπους που είναι αδύνατον να τις εφαρμόσουν στον εαυτό τους, προτείνονται τα χειρότερα μέρη για έξοδο (για να βγάλετε φωτογραφίες και να ανακοινώσετε με καμάρι στο facebook πως "πήγατε εκεί") και παίρνουμε μια αποκλειστική συνέντευξη από τον Μάριο. Ποιός είναι ο Μάριος? Τι σημασία έχει.\nOut. Ένα περιοδικό για σένα.\n2 - "Άγχος" - Το περιοδικό της νέας εποχής.\nΑς λέμε τα πράγματα με τ' όνομα τους: To μόνο που κατορθώνουν όλα εκείνα τα ψυχολογικά βιβλία και περιοδικά που κατακλύζουν το εμπόριο είναι να μας κάνουν να νιώθουμε όλο και περισσότερο αβοήθητοι! Δε χρειαζόμαστε άλλα έντυπα που να ισχυρίζονται πως έχουν βρει το μυστικό της καλής ζωής - η ζωή μας είναι αρκετά σαχλή από μόνη της! Αντίθετα, εκείνο που επείγει να υπάρχει είναι ένα περιοδικό που να παρουσιάζει τα πράγματα όπως είναι στην πραγματικότητα!\nΜε αυτόν τον τρόπο, αν μη τι άλλο, θα νιώσουμε μια κάποια παρηγοριά, γνωρίζοντας πως δεν είμαστε οι μοναδικοί τρελοί εκεί έξω.\nΤι καλύτερο λοιπόν για τους ξέφρενους καιρούς μας, παρά ένα περιοδικό για το υπ' αριθμόν ένα ζήτημα που ταλανίζει όλους τους ανθρώπους: Ιδού λοιπόν, το περιοδικό "Άγχος"!\nΤο "Άγχος" δεν υπόσχεται να λύσει τα προβλήματα σας - αντίθετα, όντας πιστό στο πνεύμα των καιρών, θα σας επιφορτίσει με καινούργια! Αρκετά με τους φαρισαϊσμούς και τις υποκρισίες, δε χρειαζόμαστε άλλα χαμόγελα παρηγοριάς, ούτε άλλα πατ-πατ στην πλάτη! Άγχος και μόνο άγχος, αυτό μόνο υπάρχει! Καιρός λοιπόν να του δοθεί ένας φόρος τιμής με ένα περιοδικό για πάρτη του και μόνο! Σκοπός του περιοδικού είναι να καταδείξει πως το άγχος είναι καταχωνιασμένο και στην πιο κρυφή γωνιά - βρίσκεται παντού και αν δε το έχουμε συνειδητοποιήσει, είναι επειδή δεν έχουμε αγχωθεί όσο χρειάζεται. Ποτέ δεν είναι αργά όμως. Το "Άγχος" υπόσχεται να αγχώσει και τον πλέον ήρεμο άνθρωπο, επαναφέροντας τον έτσι στην σύγχρονη πραγματικότητα και φανερώνοντας την αληθινή αποστολή του ανθρώπινου είδους: να αγχώνουν συνεχώς, ο ένας τον άλλον, μέχρι το αναπόφευκτο τέλος.\nΟι αναγνώστες του "Άγχους" θα εκτιμήσουν αναμφισβήτητα και το περιοδικό που ακολουθεί.\n3 - "Μικρόβιο". Ακροβατώντας στο λεπτό, τεντωμένο σκοινί της υγείας.\nΕπιτέλους! Οι υποχόνδριοι του κόσμου όλου βρήκαν τον μάστορα τους! Το περιοδικό "Μικρόβιο" αναμένεται να γίνει ο πολυτιμότερος τους σύντροφος, ο καλύτερος τους φίλος - ο μόνος που μπορεί να τους καταλάβει πραγματικά.\nΕκείνο που δεν κατόρθωσαν τόσα και τόσα έντυπα υγιεινής ως τις μέρες μας είναι να πουν τα πράγματα με το όνομα τους: H τέλεια υγεία, η τέλεια φυσική κατάρτιση, είναι απλά ανεπιθύμητες. Πως θα κατορθώναμε να πουλήσουμε τις πολύτιμες μας συμβουλές, αν όλοι γύρω μας χαίρουν άκρας υγείας? Όχι, σημασία έχει να μεταδίδεις στους άλλους την αίσθηση πως η υγεία είναι κάτι που βρίσκεται μονίμως πέρα από το χέρι τους, ένα όρος του οποίου η κορυφή βρίσκεται μονίμως πιο ψηλά! Ε λοιπόν, το "Μικρόβιο" υπόσχεται να αποκαλύψει το βουνό της υγείας σε όλο το μεγαλείο του: Ένα κανονικό Έβερεστ, με μια κορυφή την οποία κανείς δεν είναι ικανός να φτάσει!\nΝα χαίρεσαι, φίλε υποχόνδριε αναγνώστη! Στο "Μικρόβιο" θα βρεις δεκάδες, εκατοντάδες λόγους για να αισθάνεσαι άρρωστος και προβληματικός! Στα περιεχόμενα του συγκεκριμένου τεύχους, εκτός των άλλων, ξεχωρίζει το κεντρικό άρθρο σχετικά με τον "Μύθο της Ακίνδυνης Χειραψίας" (στην πραγματικότητα οι χειραψίες συνιστούν πελώρια εστία μικροβίων, ενώ το κοίταγμα από μόνο του είναι ικανό να αποτελέσει πηγή μολύνσεων), δεσπόζει μια έρευνα με σοκαριστικά αποτελέσματα, σχετικά με την συχνότητα που κάνει ο κόσμος εξετάσεις (είναι συγκλονιστικό, μα η πλειοψηφία του πληθυσμού αποφεύγει να επισκεφτεί τον γιατρό του τουλάχιστον δυο φορές τον μήνα), παρέχονται σε ένθετο οδηγίες για να κάνετε τις δικές σας χειρουργικές επεμβάσεις, ενώ δίνεται δώρο και ένα απολυμαντικό σαπούνι.\nΤο "Μικρόβιο". Ένα περιοδικό που θα σε κάνει τέλειο γιατρό του εαυτού σου - και αν δεν το κατορθώσει, θα σε στείλει τουλάχιστον γρηγορότερα στον τάφο.\n4 - "Δεν Έχω Μία". Το αληθινό περιοδικό της οικονομικής κρίσης.\nΚαιρός ήταν! Ένα περιοδικό ευαισθητοποιημένο στις... ανύπαρκτες οικονομικές δυνατότητες των μαστιζόμενων από την κρίση πολιτών! Με άλλα λόγια, ένα περιοδικό που θα ενδιέφερε τους πάντες. Ενδεχομένως το τιμιότερο έντυπο που εμφανίστηκε ποτέ, ερχόμενο στην προνομιακή τιμή των 5 λεπτών! Μια ευκαιρία που, απλά, θα είστε κορόιδα αν χάσετε - εδώ που τα λέμε, έτσι όπως είναι η κατάσταση γύρω μας, θα είναι μάλλον και η μοναδική ευκαιρία που θα σας προκύψει γενικά.\nΤο περιοδικό είναι ποικίλης ύλης και απευθύνεται σε πλήθος από γούστα και ανησυχίες. Για τους φίλους των επενδύσεων προτείνονται μέθοδοι ταχείας οικονομικής ανέλιξης - θα χρειαστεί πρώτα βέβαια να καταθέσετε εκείνα τα δεκαπέντε ευρώ σας στην τράπεζα. Για τις ταξιδιάρες ψυχές παρουσιάζεται ένα πλούσιο αφιέρωμα στο μακρινό και εξωτικό όρος της Πεντέλης. Για όσους αναζητούν διαρκώς νέα μέρη για έξοδο προτείνονται τα πιο In παγκάκια της πόλης, ενώ οι φίλοι της υψηλής γαστρονομίας θα εκτιμήσουν τη νέα μηρυκαστική μέθοδο, ικανή να παρέχει δύο γεύματα στη τιμή του ενός!\nΤέλος, προτείνονται οι ωραιότερες κορνίζες (προκειμένου να κρεμάσουν σε αυτές τα πτυχία τους οι φοιτητές), ενώ μαζί με το περιοδικό δίνονται δώρο (σε επίλεκτα μόνο καταστήματα) ένα καταπληκτικό πακέτο χαρτομάντιλα, καθώς και πέντε εισιτήρια για το τρένο!\n5 - "Χυλόπιτα". Η συνήθεια που έγινε λατρεία.\n"Χ", όπως "Χυλόπιτα"! Και όχι ένα μικροκαμωμένο, ξερακιανό "χ" της κακιάς ώρας, μα ένα πελώριο "Χ", μεγαλύτερο και από εκείνο των "X-rated" ταινιών, πλατύτερο από τη μούντζα που δέχεσαι συνεχώς στη μάπα σου, άτυχε φίλε αναγνώστη! Η "Χυλόπιτα" είναι ένα περιοδικό για σένα, που η απόρριψη στον έρωτα έγινε αναπόσπαστο κομμάτι της ζωής σου!\nΤο πλήθος εκείνο των σαχλών έντυπων που υπόσχονται ερωτικές επιτυχίες κατόρθωσε ως σήμερα να σε κάνει να αισθανθείς υποδεέστερος. Το περιοδικό "Χυλόπιτα" όμως είναι φτιαγμένο με μεράκι και ευαισθησία - γνωρίζει πως δεν έχει πλέον νόημα να μιλάμε για ερωτική κατάκτηση και πως οι σωστές εμπειρίες μετρώνται με τον αριθμό και την ποικιλία των απορρίψεων που έχεις βιώσει!\nΣτο συγκεκριμένο τεύχος ξεχωρίζει μια ιστορική μελέτη του "Σε Βλέπω Φιλικά", ξεκινώντας από τα χρόνια της αρχαίας Αιγύπτου (μια δύσκολη εποχή για αριστοκρατικές καρδιές, καθώς ήταν αδύνατο να κουτουπώσεις την βασίλισσα, εκτός αν ήσουν αδερφός της), συνεχίζοντας στην ρομαντική περίοδο του Μεσαίωνα (οι τροβαδούροι υπήρξαν οι πρώτοι ήρωες της χυλόπιτας, καθώς και οι πρώτοι μαζοχιστές στον χώρο), και φτάνοντας ως τις μέρες μας. Μελετάμε και συγκρίνουμε 100 διαφορετικά είδη χυλόπιτας, καθώς και τις αρμόζουσες αντιδράσεις σε κάθε ένα από αυτά ξεχωριστά, ενώ περιλαμβάνεται και ένα άρθρο από την αντίπερα όχθη: "Βρες το Ιδανικό Ταίρι (για να του ρίξεις τη Χυλόπιτα)". Γιατί, ας λέμε τα πράγματα με το όνομα τους: Διαφορετική ευχαρίστηση παρέχει η χυλόπιτα όταν την ρίχνεις σε διαφορετικά άτομα, και εδώ αποκαλύπτουμε πως κάθε μορφή χυλόπιτας έχει το ιδανικό της ταίρι!\nΠοιός ξέρει. Ίσως, κάποτε, μια μέρα, να βρεις και συ το δικό σου.\n6 - "Cosmopoutanol". Για την νεαρή γυναίκα που δεν ξέρει τι θέλει, μα ξέρει πως να μη το δείχνει.\nΑ, ένα περιοδικό που θα αγαπήσουν παράφορα τα νεαρά μας κορίτσια! Ένα έντυπο που απευθύνεται στο πλήθος των μυαλωμένων, ανήσυχων, ευαισθητοποιημένων, δημιουργικών και ώριμων γυναικών της εποχής μας! Το "Cosmopoutanol" είναι ένα περιοδικό που υπόσχεται να μετατρέψει κάθε μικρό, ανώριμο κορίτσι σε γυναίκα με τα όλα της!\nΞεχάστε τις φλύαρες κουβέντες περί "προσωπικότητας" και "άποψης". Αυτά δε συνιστούν παρά έκφυλα παρασκευάσματα μιας εποχής που, ευτυχώς, δείχνει να ξεπερνιέται με ταχείς ρυθμούς. Το "Cosmopoutanol" θέτει τα πράγματα στη σωστή τους βάση και απασχολείται με όλα εκείνα που ταλανίζουν το καλά προσαρμοσμένο στην εποχή μας και υγιές γυναικείο μυαλό. Ανάμεσα σε άλλα, στο συγκεκριμένο τεύχος η Μαρία μας εξομολογείται τακτικές και μεθόδους με τις οποίες είναι δυνατόν να ξεπεραστεί το αδυσώπητο όριο των δύο μηνών χωρίς την ύπαρξη εραστή, δίνεται απάντηση στο εύλογο ερώτημα "Γιατί οι Άντρες Σκέφτονται Μόνο το Σεξ?" (ενώ παράλληλα παρέχονται συμβουλές για τέλειες νέες σεξουαλικές στάσεις και τρόποι με τους οποίους μπορείτε να χαρίσετε στον ποθητό σας πολλαπλούς οργασμούς σε μισή μονάχα ώρα), ενώ οι τυχερές αναγνώστριες που θα το παίξουν δύσκολες στην επόμενη επίδοξη κατάκτηση και θα περιγράψουν με ένα κείμενο την ιστορία τους, θα μπουν στην κλειτορ-... στην κληρωτίδα για να κερδίσουν μια μοναδική βαφή μαλλιών.\nΑνάμεσα σε άλλα και ένα ένθετο με 100 φράσεις μεγάλων στοχαστών, για να τις αποστηθίσετε και να φαίνεστε έξυπνη στην παρέα σας. Γιατί, σε τελική ανάλυση, σημασία δεν έχει αυτό που είσαι. Μόνο αυτό που δείχνεις.\n7 - "Doggie Style". Ένα περιοδικό που θα αφυπνίσει τα ζωώδη ένστικτα σας.\nΡισκάρω πολλά παρουσιάζοντας το συγκεκριμένο έντυπο σε ένα ιστολόγιο όπως η Κουνελοχώρα, την οποία ως γνωστόν διαβάζουν πολλά μικρά (και μεγάλα) παιδιά, ωστόσο δεν διατίθεμαι να αυτολογοκριθώ! Ιδού, λοιπόν, ένα ερωτικό έντυπο υψηλής αισθητικής και άποψης, ικανό να αναδείξει.... το σκυλί μέσα σας!\nΤο "Doggie Style" απευθύνεται σε κόσμο με εκλεπτυσμένα γούστα. Ο σκύλος σας θα ενθουσιαστεί και θα σας κάνει ρημαδιό το σπίτι, αναζητώντας απεγνωσμένα τις μοναδικές σκύλες-μοντέλα που κοσμούν τα αποκαλυπτικά σαλόνια του περιοδικού. Celebrities σε paparazzi photos και amateur κορίτσια της διπλανής πόρτας, σε πόζες ικανές να σας φέρουν αλλεπάλληλους οργασμούς. Φετίχ για όλα τα γούστα. Doggie webcams. Μικρές αγγελίες με απόλυτη εχεμύθεια. Και αυτή η σκυλίσια μυρωδιά που τόσο εξιτάρει.\nΣτο συγκεκριμένο τεύχος ξεχωρίζουν σε παγκόσμια αποκλειστικότητα γυμνές φωτογραφίες της Λάσι (από τις διακοπές της στην Μύκονο), παρελαύνουν σκυλίτσες-μαθήτριες από την ξαναμμένη χώρα του Ανατέλλοντος Ηλίου, ενώ δίνονται δώρο τρία διαφορετικά δείγματα μυρωδιάς, η κάθε μία από μια διαφορετική σκύλα. Απλά ξύνετε την επιφάνεια και αφήνεστε στην θαλπωρή οσμών ικανών να ταράξουν τα πλέον απόκρυφα σας ένστικτα...\n8 - "Ανακουφίζομαι". Το περιοδικό που σας ξαλαφρώνει.\nΑααχ. Τίποτα καλύτερο από την άφεση στην ήρεμη γαλήνη των βιολογικών λειτουργιών. Και δεν είναι κρίμα, μία από τις βασικότερες ανάγκες κάθε ύπαρξης σε αυτόν τον κόσμο, κάτι που απασχολεί ολάκερο τον πλανήτη σε καθημερινή βάση, να μην έχει ένα δικό του, αποκλειστικό περιοδικό? Μιλάμε για μία εκ των βασικών συνιστωσών της ύπαρξης μας! Ντροπή και αίσχος που δεν υπήρξε ποτέ ως τώρα κάποιο έντυπο, μα ποτέ δεν είναι αργά!\nΙδού, λοιπόν, το περιοδικό "Ανακουφίζομαι"! Τώρα πια μπορούμε να νιώσουμε ανακούφιση...\nΤα πολλά λόγια είναι περιττά, θαρρώ. Ανάμεσα σε άλλα δεσπόζει το άρθρο "30 και 1 πρωτότυπα μέρη για να Ανακουφιστείτε" (μεταξύ άλλων, η ντουλάπα του γείτονα, το ψυγείο με τα τρόφιμα στο σούπερ-μάρκετ, η καρέκλα ενός δημοσίου υπαλλήλου και τα ρούχα του καλύτερου σας φίλου - ενώ τα φοράτε ακόμα), περιγράφεται η δραματική ιστορία μιας κουράδας (που κατέληξε να γίνει επαγγελματίας πολιτικός) και διεξάγεται ένα μοναδικό ψυχοσωματικό τεστ με θέμα: "Δείξε Μου Το Σκατό Σου Να Σου Πω Ποιός Είσαι".\nΦυσικά οι σελίδες του περιοδικού είναι κατασκευασμένες από γνήσιο χαρτί τουαλέτας, ώστε να το αξιοποιήσετε στο έπακρο κατά το πέρας της ανάγνωσης του!\n9 - "All Day TV". Για τον γνήσιο τηλεθεατή.\nΤα πολλά λόγια εδώ είναι περιττά! Το ίδιο το περιοδικό επιλέγει στο εξώφυλλο του να είναι λιτό και περιεκτικό! Ιδού, κύριοι, το "All Day TV"! Όχι, εδώ δεν έχουμε να κάνουμε με ένα ακόμα περιοδικό για την τηλεόραση, στον σωρό των ήδη υπάρχοντων! Το "All Day TV" συνιστά το κατεξοχήν τηλεοπτικό περιοδικό, το μόνο που χρειάζεται να υπάρχει, το μόνο που γνωρίζει που έγκειται η αληθινή ουσία των περιοδικών του είδους του! Δεν είναι το πρόγραμμα της εβδομάδας, δεν είναι οι σταρ, δεν είναι τα κοσμοπολίτικα νέα, όχι!\nΗ ουσία έγκειται στους αναγνώστες, τους αληθινούς ήρωες της οθόνης. Και για του λόγου το αληθές, το μεγάλο αφιέρωμα: "Ο Τέλειος Αναγνώστης Μας", το οποίο και δεσπόζει σαν θέμα του εξώφυλλου.\nΑυτά λοιπόν ήταν τα πολύ ιδιαίτερα περιοδικά μας, σε παγκόσμια αποκλειστικότητα! Πολύ σύντομα θα δείτε πολλούς, αν όχι όλους από τους πάνω τίτλους, να κοσμούν τα περίπτερα της γειτονιάς σας - κάτι λογικό, καθώς μιλάμε για έντυπα που αναμένεται να κάνουν θραύση. Μη ξεχνάτε όμως, τα είδατε πρώτοι εδώ!\nΩς εμπνευστής τους λοιπόν, δε μπορώ παρά να κλείσω με το περιοδικό που θεωρώ ανώτερο όλων. Περισσότερο ρεαλιστικό από το"Δεν Έχω Μία", πιο κολλητικό από το "All Day TV", ευαισθητοποιημένο όσο το "Χυλόπιτα", μέσα στα πράγματα όσο το "OUT", ανάλαφρο όσο το "Ανακουφίζομαι" και πικάντικο όσο το "Doggie Style"!\nTo ακόλουθο περιοδικό κατέχει εξάλλου το μοναδικό προνόμιο να κυκλοφορεί και σε διαδικτυακή μορφή, μεταμφιεσμένο ύπουλα ως ένα ιστολόγιο - κοινώς, Blog.\nMέχρι την επόμενη φορά, να περνάτε όμορφα!\nΑναρτήθηκε από το φονικο κουνελι στις 2:41 μ.μ. 12 σχόλια:\nΕτικέτες αστεία εξώφυλλα, κουνέλι στιφάδο (aka kammena), οικονομική κρίση, περιοδικά, σχέδια, το φονικό κουνέλι παρουσιάζει\nΤο φονικό κουνέλι παρουσιάζει: Περιοδικά των Μοντέ...


Ήθελε να κάψει την έγκυο γυναίκα του και τα 5 παιδιά τους - Ηλεία Οικονομία\nΉθελε να κάψει την έγκυο γυναίκα του και τα 5 παιδιά τους\nΜε τις κατηγορίες του εμπρησμού από πρόθεση, από τον οποίο προέκυψε κίνδυνος για ανθρώπους και ζώα, ενδοοικογενειακή απειλή, ενδοοικογενειακή σωματική βλάβη σε βάρος εγκύου και παράνομη οπλοχρησία πήρε το δρόμο για τις φυλακές ένας 33χρονος αθίγγανος.\nΟ άνδρας, σύμφωνα με τη Ροδιακή, αφού ξυλοκόπησε πριν από μερικές ημέρες την εγκυμονούσα σύζυγό του, προσπάθησε να βάλει φωτιά στο παράπηγμα όπου βρίσκονταν και τα πέντε του παιδιά για να τους κάψει ζωντανούς.\nTo απίστευτο περιστατικό συνέβη στη Ρόδο και όλα ξεκίνησαν όταν ο 33χρονος επέστρεψε ξημερώματα μεθυσμένος στο παράπηγμά του στον καταυλισμό του Καρακόνερου.\nΤότε ξύπνησε τη σύζυγό του και άρχισε να διαπληκτίζεται έντονα μαζί της. Στις διαμαρτυρίες της γυναίκας, άρχισε να την χτυπά, ενώ κάποια στιγμή έβγαλε έναν αναπτήρα και έβαλε φωτιά στις κουρτίνες της παράγκας.\nΟι φλόγες επεκτάθηκαν γρήγορα και σε άλλα δύο παραπήγματα, στο ένα από τα οποία κοιμόντουσαν τα πέντε ανήλικα παιδιά του.\nΤα παιδιά ξύπνησαν και σώθηκαν από τους γείτονές τους που έτρεξαν να τα απομακρύνουν. Ο δράστης συνελήφθη και μετά την απολογία του κρίθηκε προσωρινά κρατούμενος.


Μία ξεχωριστή βραδιά... - www.12sports.gr\n15:14 | Τετ 3 Αυγ, 2016\nΕυχαριστήρια ανακοίνωσε εξέδωσε ο Γ.Α.Σ. Ιάλυσος για την όμορφη βραδιά στο ξενοδοχείο SunPrime Mira Mare. Ιδού: ''Η διοίκηση του Γ.Α.Σ. Ιάλυσος αισθάνεται την ανάγκη να εκφράσει τις θερμότερες ευχαριστίες της στην εταιρεία SUNWING HOTELS, την Περιφερειακή Διευθύντρια Ελλάδας των ξενοδοχείων κ. Θέμιδα Κριαρά , τον Διευθυντή του ξενοδοχείου SUNPRIME MIRA MARE κ. Φραγκίσκο Νικολίτση , τον οικονομικό Διευθυντή της εταιρείας κ. Κώστα Καραγιάννη και όλο το προσωπικό του ξενοδοχείου SUNPRIME MIRA MARE για την όμορφη βραδιά που πρόσφεραν στους ποδοσφαιριστές και τη διοίκηση της ομάδας μας καθώς και τους φίλους δημοσιογράφους. Η πολύτιμη υποστήριξη σας μας δίνει την απαιτούμενη δύναμη για να συνεχίσουμε''.


Το Σμήνος του Ηρακλή\nΤο Σκοτεινό Νεφέλωμα του Χαμαιλέων\nΑυτοί είναι οι γαλαξίες του Σμήνους του Ηρακλή (Hercules Cluster), ένα αρχιπέλαγος νησιών-σύμπαντα μόλις 500 εκατομμύρια έτη φωτός μακριά. Επίσης γνωστό ως Abell 2151, αυτό το σμήνος είναι φορτωμένο με αέριο και πλούσιους σε σκόνη, σπειροειδείς γαλαξίες με περιοχές αστρογέννησης, και σχετικά λίγους ελλειπτικούς γαλαξίες.\nΤα χρώματα σε αυτή την εξαιρετικά βαθιά σύνθετη εικόνα δείχνουν σαφώς τους γαλαξίες που σχηματίζονται αστέρια με μια μπλε απόχρωση και τους γαλαξίες με γερασμένους αστρικούς πληθυσμούς με μια κιτρινωπή απόχρωση. Η εικόνα εκτείνεται περίπου σε 3/4 του βαθμού της μοίρας σε ολόκληρο το κέντρο του σμήνους, που αντιστοιχεί σε πάνω από 6 εκατομμύρια έτη φωτός πλάτος στην εκτιμώμενη απόσταση του σμήνους. Πολλοί γαλαξίες φαίνεται να συγκρούονται ή να συγχωνεύονται, ενώ άλλοι φαίνεται ότι αλλοιώθηκαν – σαφείς αποδείξεις ότι τα σμήνη γαλαξιών συχνά αλληλεπιδρούν. Στην πραγματικότητα, το Σμήνος του Ηρακλή καθ ‘εαυτό μπορεί να θεωρηθεί ως το αποτέλεσμα της εν εξελίξει συγχώνευσης μικρότερων γαλαξιακών σμηνών και πιστεύεται ότι είναι παρόμοιο με νεαρά σμήνη γαλαξιών στις απαρχές του Σύμπαντος.\nΗ επιστήμη του σήμερα είναι η τεχνολογία του αύριο.


Γάμος με… νταλίκες (video) - Dokari.gr\nΝταλίκες συνόδεψαν τους μελλόνυμφους στην εκκλησία.\nΟι γάμοι πλέον στην Ελλάδα γίνονται με περιορισμένο αριθμό ατόμων στην εκκλησία, μόνο με τους απαραίτητους. Αυτές είναι οι οδηγίες της κυβέρνησης, στο πλαίσιο των μέτρων προφύλαξης από τη διασπορά του κορονοϊού.\nΣτην εκκλησία τα μυστήρια γίνονται με 20 άτομα, αλλά δεν υπάρχει… περιορισμός για τη συνοδεία του ζευγαριού ως τον ναό. Γι’ αυτό και στη Βέροια το Σάββατο, οι δρόμοι της πόλης γέμισαν… νταλίκες, που συνόδεψαν τους μελλόνυμφους ως την εκκλησία.\nΈκπληκτοι οι περαστικοί αντίκρισαν ένα κομβόι από νταλίκες να κάνει τον γύρο της εκκλησίας, κορνάροντας. Αν και οι οδηγοί δεν είχαν δικαίωμα να παρακολουθήσουν το μυστήριο του γάμου του συναδέλφου τους, μπόρεσαν με αυτόν τον τρόπο να του ευχηθούν.\nΔείτε το βίντεο από το pliroforiodotis.gr…


Ελεύθερη Ελλάδα: Μπλόφα οι αλλεπάλληλες εκλογές\nΑπό το "Έθνος" 6/4/2012\nΗ αιτία δεν έχει να κάνει φυσικά καθόλου με τις πομφόλυγες περί «εθνικής υπευθυνότητας». Συνδέεται με έναν θεμελιώδη παράγοντα: το ότι η ΝΔ δεν βρίσκεται επ΄ ουδενί σε φάση ανόδου της επιρροής της, αλλά σε φάση κάμψης.\nΟ λόγος είναι απλούστατος. Το 1989 ο νεοφιλευθερισμός ήταν ένα ασυγκράτητα ανερχόμενο κοινωνικό ρεύμα. Η ΝΔ του Κ. Μητσοτάκη που το εκπροσωπούσε βρισκόταν ήδη σε υψηλότατα επίπεδα. Πήρε 44,28% στις εκλογές του Ιουνίου του 1989, το έκανε 46,19% τον Νοέμβριο και το εκτίναξε στο 46,89% τον Απρίλιο του 1990 σημειώνοντας ουσιαστικά το υψηλότερο ποσοστό της Δεξιάς σε ομαλές συνθήκες μεταπολιτευτικά, με μοναδική εξαίρεση τις εντελώς ιδιόμορφες εκλογές του 1974, με τη χούντα να ελέγχει κατ΄ ουσίαν τον στρατό, οπότε η ΝΔ πήρε 54,37% υπό το κράτος του εκβιαστικού διλήμματος «Καραμανλής ή τανκς».


Παρασκευή, 19 Οκτωβρίου 2018 16:22\tTennisnews Team\nΠραγματοποιήθηκε η κλήρωση του WTA Finals στη Σιγκαπούρη. Δείτε πως διαμορφώθηκαν οι δυο όμιλοι της 1ης φάσης, καθώς και το πρόγραμμα των πρώτων δυο ημερών.\nΟι 8 καλύτερες τενίστριες του 2018, θα διεκδικήσουν τον τελευταίο μεγάλο (ατομικό) τίτλο της χρονιάς στη Σιγκαπούρη, με μοναδική απουσία αυτή της Simona Halep, που απουσιάζει εξαιτίας τραυματισμού.\nΗ Angelique Kerber θα είναι στο Νο. 1 του ταμπλό και είναι στο "Red Group", μαζί με τις Naomi Osaka, Sloane Stephens και Kiki Bertens. Στο "White Group" είναι οι άλλες 4 παίκτριες, Caroline Wozniacki, Petra Kvitova, Elina Svitolina και Karolina Pliskova.\nThe field is set for the @WTAFinalsSG--> https://t.co/aEBM8UAHO5\nWho will top both groups? pic.twitter.com/E11sg6b2yq\nΗ Wozniacki είναι η περσινή πρωταθλήτρια του τουρνουά, ενώ οι Osaka, Stephens και Bertens, οι οποίες είναι στον ίδιο όμιλο, αγωνίζονται για πρώτη φορά στο τουρνουά. Τουλάχιστον μια απ' αυτές θα βρεθεί στα ημιτελικά.\nΣτα ημιτελικά θα προκριθούν οι δυο καλύτερες παίκτριες του κάθε ομίλου, με βασικό κριτήριο των αριθμών των νικών στο round robin. Σε περίπτωση ισοβαθμίας, το επόμενο κριτήριο είναι ο αριθμός των αγώνων, ενώ στη συνέχεια η μεταξύ τους αναμέτρηση. Στην τριπλή ισοβαθμία, θα μετρήσουν τα καλύτερα ποσοστά των κερδισμένων σετ και (αν χρειαστεί) των game.\nΟι πρώτοι δυο αγώνες των μονών θα γίνουν την Κυριακή, στις 21 Οκτωβρίου και θα είναι για το όμιλο "White". Την επόμενη θα γίνουν και οι πρώτοι αγώνες του "Red" ομίλου. Το τουρνουά θα ολοκληρωθεί την επόμενη Κυριακή, στις 28 Οκτωβρίου.\nΤο πρόγραμμα της Κυριακής (21/10):\n12:00 Petra Kvitova v. Elina Svitolina\n14:30 Caroline Wozniacki v. Karolina Pliskova\nΤο πρόγραμμα της Δευτέρας (22/10):\n14:30 Naomi Osaka v. Sloane Stephens\n16:30 Angelique Kerber v. Kiki Bertens


Βγήκε με άδεια από τη φυλακή και λήστεψε ταχυδρόμο\nEllas-Forum » ..::Εδώ Ειναι Το Περίπτερο Του Ellas-Forum::.. » Ειδήσεις από την Ελλάδα » Βγήκε με άδεια από τη φυλακή και λήστεψε ταχυδρόμο\nΔημοσιεύτηκε Την / Το Πεμ 2 Οκτ - 7:40:42\nΣε μπλόκο της Αστυνομίας «έπεσαν» οι δράστες της ληστείας σε ταχυδρομικό διανομέα, που σημειώθηκε το πρωί της Δευτέρας, στο Δημοτιό Διαμέρισμα Στράτου, στην Αιτωλοακαρνανία.\nΌλα ξεκίνησαν όταν οι δυο άντρες μετέβησαν σε πρακτορείο των ΕΛ.ΤΑ., όπου ο 33χρονος, φορώντας κράνος, αφού ακινητοποίησε, με την απειλή όπλου, 43χρονο ταχυδρομικό διανομέα, του αφαίρεσε ταχυδρομικό σάκο με 7.111 ευρώ και ταχυδρομικές επιταγές. Στη συνέχεια διέφυγε με δίκυκλη μοτοσικλέτα, που οδηγούσε ο 38χρονος συνεργός του.\nΆμεσα ξεκίνησαν επιστάμενες έρευνες και αποκλεισμοί περιοχών, για τον εντοπισμό και τη σύλληψη των δραστών. Λίγη ώρα αργότερα, αστυνομικοί του Τμήματος Δίωξης Ναρκωτικών Αγρινίου και της Υποδιεύθυνσης Ασφάλειας Αγρινίου, εντόπισαν τους δράστες να κινούνται με τη μοτοσικλέτα, στην Εθνική Οδό Αντιρρίου - Ιωαννίνων.\nΟι δράστες, στη θέα των αστυνομικών, ανέπτυξαν ταχύτητα, με σκοπό να αποφύγουν τη σύλληψη και ακολούθησε καταδίωξη, κατά τη διάρκεια της οποίας πέταξαν τον ταχυδρομικό σάκο.\nΣε περιοχή του Σπάρτου Αμφιλοχίας, όπου είχε αναπτυχθεί αστυνομικό μπλόκο, ο 38χρονος έχασε τον έλεγχο της μοτοσικλέτας, με αποτέλεσμα να εκτραπεί της πορείας του, να πέσει στο οδόστρωμα και να τραυματιστεί. Άμεσα μεταφέρθηκε στο Γενικό Νοσοκομείου Αγρινίου, όπου νοσηλεύεται φρουρούμενος.\nΣτην κατοχή του οι αστυνομικοί βρήκαν και κατάσχεσαν πιστόλι, γεμιστήρα με τρία φυσίγγια και το χρηματικό ποσό των 6.690 ευρώ, ενώ στον 38χρονο το χρηματικό ποσό των 421 ευρώ.\nΕπίσης, σε κοντινή απόσταση από τον τόπο της σύλληψης, οι αστυνομικοί βρήκαν τον ταχυδρομικό σάκο, που περιείχε ταχυδρομικές επιταγές και αλληλογραφία.\nΚατά τον έλεγχο των στοιχείων των δραστών προέκυψε ότι ο 33χρονος είχε λάβει τακτική άδεια 11 ημερών, από το Κατάστημα Κράτησης Κέρκυρας, όπου εξέτιε ποινή κάθειρξης 26 ετών και 8 μηνών για ληστεία, διακεκριμένες κλοπές και παραβάσεις της νομοθεσίας περί ναρκωτικών.\nΤο χρηματικό ποσό των 7.111 ευρώ και ο ταχυδρομικός σάκος με το περιεχόμενό του κατασχέθηκαν και αποδόθηκαν στον ταχυδρόμο.


Τρομακτικό τροχαίο στη λεωφόρο Αθηνών-Σουνίου. Νεκρός ο Στέλιος Μοσχονησιώτης - ΑΡΧΑΓΓΕΛΟΣ ΜΙΧΑΗΛ\nΑρχική/ΔΙΑΦΟΡΑ/Τρομακτικό τροχαίο στη λεωφόρο Αθηνών-Σουνίου. Νεκρός ο Στέλιος Μοσχονησιώτης\nΒίαια κόπηκε το νήμα της ζωής ενός ακόμη νέου ανθρώπου, κατοίκου Παλαιάς Φώκαιας, στο δρόμο που είναι ποτισμένος με το αίμα αθώων πολιτών. Την λεωφόρο Αθηνών – Σουνίου!\nΟ λόγος για τον ιδιαίτερα αγαπητό, 43χρονο εκπαιδευτικό και πατέρα δύο παιδιών, τον Στέλιο Μοσχονησιώτη ο οποίος έσβησε στην άσφαλτο μετά τη σφοδρή σύγκρουση δύο οχημάτων υπό άγνωστες συνθήκες, το απόγευμα της Πέμπτης (20/2).\nΣτο ίδιο τραγικό δυστύχημα τραυματίστηκαν και τρία ακόμη άτομα, ανάμεσά τους και η σύζυγος του 43χρονου. Ο Στέλιος ήταν συνοδηγός του ενός από τα δύο αυτοκίνητα που ενεπλάκησαν στη σύγκρουση.\nΣτο σημείο έσπευσαν ασθενοφόρα και πυροσβέστες, οι οποίοι προσπαθούσαν για ώρα να απεγκλωβίσουν τους επιβάτες από τις λαμαρίνες που είχαν παραμορφωθεί στο τροχαίο. Οι τραυματίες μεταφέρθηκαν στο νοσοκομείο με την κατάστασή τους να είναι κρίσιμη ενώ σύμφωνα με τις τελευταίες πληροφορίες η σύζυγος του Στέλιου ξεπέρασε τον κίνδυνο.


Πώς θα λειτουργήσουν εστιατόρια, καφέ | Linenet News\nΠρεμιέρα σήμερα για τα καταστήματα εστίασης μετά από έξι μήνες λουκέτου και οι επιχειρηματίες έχουν προετοιμάσει τους εξωτερικούς τους χώρους σύμφωνα με τα υγειονομικά πρωτόκολλα και είναι έτοιμοι να υποδεχτούν ξανά πελάτες.\nΗ διενέργεια αυτοδιαγνωστικού ελέγχου (self test) για τους εργαζόμενους και τους αυτοαπασχολούμενους οι οποίοι παρέχουν εργασία με φυσική παρουσία είναι υποχρεωτική σύμφωνα με την ΚΥΑ Δ1α/ΓΠοικ. 24525/18.4.21 (ΦΕΚ Β 1588/18.4.21) σύμφωνα με την οποία ο αυτοδιαγνωστικός έλεγχος διενεργείται υποχρεωτικά 1 φορά την εβδομάδα, πριν από την προσέλευση του εργαζόμενου στον τόπο παροχής εργασίας και έχει ισχύ 1 εβδομάδα από την ημέρα διενέργειάς του. Ο έλεγχος διενεργείται έως και 24 ώρες προ της πρώτης ημέρας της εβδομάδας που ο εργαζόμενος παρέχει την εργασία του με φυσική παρουσία. Σε περίπτωση που ο εργαζόμενος καλείται να παραστεί εκτάκτως στο χώρο εργασίας ο διαγνωστικός έλεγχος δύναται να διενεργείται και αυθημερόν. Η διαδικασία ταυτοποίησης στοιχείων γίνεται μέσω του συστήματος ΕΡΓΑΝΗ ενώ το αποτέλεσμα του τεστ θα πρέπει να δηλώνεται στην ηλεκτρονική πλατφόρμα www.self-testing.gov.gr ακολουθώντας τα σχετικά βήματα.\nΣυναγερμός σε αεροδρόμιο της Τουρκίας: Αεροπλάνο κόπηκε στα δύο